url: =LESSON 11 *DEC. 6 - 12 BUHVUITE AT DINGIN KIGING ~ MUC\nLESSON 11 *DEC. 6 - 12 BUHVUITE AT DINGIN KIGING\nAdmin 4:40:00 PM Articles, Sabbath School Lesson\nLESSON 11 *DEC. 6 - 12\nBUHVUITE AT DINGIN KIGING\nTU KAAL SUNG SIM DING: James 5: 7 12; Rom. 13: 11; 1Kor. 3: 13; Lk. 7: 39 50; Kol. 4:6\nKAMNGAH: “Note zong na lungduai un. Topa hong pai ding hun hong naita ahih manin na lungsim uh na thahatsak un” (James 5: 8).\nTu hun bang mahin Greco-Roman hun lai-in zong, u lian gam makaite' pai-na lampi a muak mipi le a nawngkaisak a om lo dingin lampicing mi kikoih hi. Lampite kihahsiangin a hoih theithei-in kizem hi. Mipi zong a hoih thei pen dingin kithawi ciat uh hi. Greek laimalin parosia cih kammal in gam makai, u lian khat hong pai ding hi, cih kammal hi. Lai Siangtho sungah Khrih hong paikik ding hi, ci-in a pulaak kammalin kizang hi (James 5: 7, 8). Leitung makaite ading tua zahin kiging ahih uh leh, vantung Kumpi Pa hong pai nading kiginkholh huai zaw tham lo hiam? Ahi zongin Ama hong pai hun le ni kithei lo, koi bangin na kiging nai hiam? (Matt. 24:36). “Lungduai,” “ lungkip” cihte in bang pulaak hiam? Koi bangin “ guah masa le guah nunung” tawh kizom hiam? James 5:7. Hun nunung a ding bek hi lo, tu hun a kisam thute i sin ding hi. Kum tampi hun lai a kipan tu hun dong, mailam hunah zong, bawlsiatna a om ciangin, upna thu-ah kiptakin a ding ding kisam hi.\nSUNDAY * DEC. 7\nLokho mite in lopawi nadingin guahtui ngak uh hi. Ankungte a dingin guahtui tam lua leh hoih lo, tawm lua leh hoih tuan lo, nisa lua leh zong hoih tuan lo hi. Israel gam bangin gamkeunate ah guahtui manman a zuk ding kisam mahmah hi. Ankung khempeuh a hoih nadingin guahtui thupi mahmah hi. Ankung a gah nading, leikeute a nel nadingin guah masa zu hi. Israel gamah guah masa penpen October le November kha sungin a zuk kul hi. Ankung a min nading guah nunung kisam a, March le April kha sungin a zuk kul hi.\nJames 5: 7 le Thkna. 11: 14; Jer. 5: 24; 14: 22; Joel 2: 23 enkak in. Guahtui tawh kisai bang gen\nhiam? Bang hangin James in Topa hong pai kik ding tawh kisai guahtui tawh genteh hi ding hiam? Hosea 6: 1 3; Joel 2: 28, 29).\nNisuahna gamte ah guah masa le guah nunung in ankung gah theih nading le an min nading kisam pha mahmah hi. Tua bang mahin kamsangte in Pasian pawlpi in vantung hehpihna thupha a kisapzia hong hilh uh hi. Sawltakte nuntak lai-in Kha Siangtho in tak pi-in nasemin na lianpipi sem uh hi. Hun nunung ciangin zong tua bang mahin Kha Siangtho kibua ding a, Topa a dawn dingin Pawlpi kigingsak ding hi. Kha Siangtho nasep le guah nunung kitangsap zia kigenteh thei hi. Ellen G. White, Our Father Cares, 212.\nJesuh in anlak hun in leitung bei hun ding hi, ci hi (Matt. 13: 39). Mark 4: 26 29 in zong James 5: 7 sunga thute mah hong hilh hi. Guah nunung in ankung gah hoih gahsak thei hi. Tua khit ciangin an kila thei pan hi. An kaihkhop hun ciangin tang le tahum kikhen ding hi ( Matt. 13: 28 30 le Mal. 3: 17, 18 en kak in.\nAnlak hun ciang bekin tang le tahum kikhen thei pan hi, cih thu in anlak ma-in i upna nuntakpih zia ding hong hilh hi lo hiam?\nMONDAY * DEC. 8\nBANGZAHIN HUN BEI DING HONG NAI\nJames 5:8 ah hong naita cih a kigen zawh kum 2000 bang val khin hi. Koi bangin Ama hong pai ding\nkamciam theitel thei ding na hiam?\nJesuh in gentehna tuamtuam zangin vantung gam thu tangko hi (Matt. 4: 17; 10:7; 24: 33). I muh theih nate tungtawnin i muhnai loh thute hong hilh hi. Tua gentehnate in a hong tung ding hun bek hi lo, tu hun i nunzia ding zong hong hilh hi. Sawltakte in Topa hong pai ding hun hong nai mahmah ta hi, ci-in tangko uh a, ahi zong Topa hong pai hun ding kuamah in thei lo hi (Rom. 13: 11; Heb. 10: 25, James 5:9). Topa mahmah in hong gen hi (Sawl. 1:6, 7). Tu ni ciang dong, kum 2000 val khin, Topa hong pai nailo ding cih thei khol uh hi leh, Sawltakte in kongbiang dongah Topa hong nai ta hi, ci-in thu a hilh uh diam?\n“Na lungsim uh thahatsak un” cih kammal in bang hong hilh hiam? (James 5: 8). Bang hangin “an a ngah theih nadingin lungduai takin ngak” kul hiam? 1Thess. 3: 13; 2Thess. 3:3; 1Pet. 1:19; 1Kor. 3: 12 cihte zong sim in.\nTopa tungah i lungsim a kip nak leh bang bang ze-et bawlsiat i tuak zongin Ama sungah hong kipsak zo ding hi. Thuman sungah kiptakin a om mi in ze-etna kantan zo ding a, upna man khaksuah lo ding hi (2Pet. 1: 12; Sawl. 14: 22). Upna thu khantohna in khawl hun om lo hi. Olno takin khantohna piang hi lo hi. Gah hoih gah nading hamsa hi. Thu-um mite in sisan tawh kitan khinsa hi uhin (1Pet. 1: 19); Pa Pasian mai-ah manpha mahmah uh hi. Kiptakin cih kammal in a manpha mahmah suangpi, tua suangpi in Jesuh limcing hi. A upna thu ah a kip lo mite a kisia buhtuu, sehnel inntawh kigenteh hi. Khrih hong pai ciangin tuate kangtummaai ding hi (1Kor. 3: 12 15).\nI nunzia in koi lam manawh hiam? Masak zawk dingte i masak zaw mah hiam? Nunung dingte i masak hiam? Topathukhen Ni hong tun ciangin na khempeuh kisuahkhia ding a, i sepna bangbang kipholaak ding hi. Kisittel in. Bangci bang nunna nei na hiam?\nTUESDAY * DEC. 9\nPHUN, TAU-NATE PUNG SEMSEM\nJesuh hong pai kik ding hun bang hun hi ding hiam? Bang hangin leitungah om lai ihi hiam? Pawlpi tangthu en lehang upna panin lampial mi zong om hi. Israel mite thuman lampi pan a pialkhia sak midang hi lo-in, amau sung panin kipan hi. I galte tung panin siatna hong kipan hi lo-in eima sung pan mahin hong kipankhia hi. Upna a susia thei nate mundang pan hi lo-in ei ma lungsim ngaihsutna pan hong kipan hi zaw hi. Up lohna, muanlahna, khuamial gamtatna sungah nopsakna, cihte in Satan khutzat ahi hi. Ellen G. White, Last Day Events, 156.\n“Sanggamte aw, Pasian in note tungah thu hong khenkhak loh nadingin khat le khat na kiphunsan kei un. Thukhen ding pa hong nai mahmah ta a, hong tung dektak ta hi” (James 5: 9). Bang in hong phunphunsak hiam? Bang in mite hong mudahsak hiam? Kiphunsan a hoihna om hiam? Koi bangin phunsan nopna lungsim na zo zo thei hiam? Pasian' deihna bangin kiniamkhiatin, lungnemin, mawhmaisak na hiam? Ahih kei leh leitung mite bangin na gamta hiam?James laikhak tungtawnin bang naphawk hiam? “ Mi deidan” (James 2: 1, 9); “ mi gensiatna (James 3: 10); “ hazaatna ( James 3: 14); “ kitot kiselna (James 4: 1); “leitung tawh kipawlna” ( James 4:4)cihte bangci zawhzawh ding na hiam? James in hih siatnate zawh theih nading lampi hong hilh hi. Upna (James 1: 3, 6); “Topa kammal tawh nuntakna (James 1; 21) “ suahtakna hong pia thukham tawh nuntakna” (James 1: 21); “ Lungsim khempeuh tawh Pasian biakna,” vantung pilna (James 3: 13, 14); “ Pasian hehpih itna” (James 4:6); “ lungsim siangthona le nuntak siangthona (James 4:8). Gamtat in Pasian in i sungah na a hong sep kilangsak hi (James 2: 14- 26). A hoih, a sia, i sepna bangbang Pasian in thu hong khen ding hi. Topa in eite Thukhenpi hi.\nHong paikik ding Topa na ngak kawmin mite bangci huh ding na hiam? Bang hangin thupha\nbawl ding kisam hiam?\nWEDNESDAY* DEC. 10\nJames 5: 10, 11 sim in. Job le kamsangte in bang thu hong hilh ciat uh hiam? Bang hangin\nJames in amau hong hilh thute pulaak kik hiam? Tua thute tungtawnin ze-et bawlsiat, hamsatna na tuak ciangin, upna kip na nei thei diam?\nTopa kamsangte in thuman thutak ahi bangbangin tangko uh hi. Daniel thumanna amah a ne ding humpi kam cipsak hi. Daniel le a lawmte a kangtumsak ding mei in bangmah cih zo lo hi. Elijah a that ding namsau in bangmah cih zo lo hi. Jeremiah le Micaiahte thongsung pan suakta uh hi (Heb. 11: 33 37). Job in lungduai takin hamsatna a thuakzia eite etteh ding ahi hi. Hih bangin Topa tungah a thuman mite le midang, bang in kilamdangsak hiam?\nJames in a genna ah: lungkia lo, thuak tinten, lametna le Topa muanna cihte in bang bang thuak ta leng, Topa tungah hong kipsak hi, ci hi. Lungduaina (makrothymias) cih in nisa, guahtui thuak zawhna, na khat peuhpeuh thuakzawhna pulaak kammal hi. Kamsangte in Topa Pasian' hang bekin thuak zo uh hi ( James 5: 10). Abraham in zong a kipia kamciam a tangtun mateng, lungduai takin ngak hi (Heb. 6: 12, 15). Khrih in zong a thuak gimna khempeuh lungduai takin hong thuak hi (2Pet. 3: 15).\n“Thuakzawhna” (hypomone) cih kammal in masuan khat, ngimna khat tunzawh mateng na khat peuhpeuh thuakzawhna pulaak hi. Job thuakna ah hih kammal kizang hi. Job in bang bang hamsat, gimna a thuak hangin, Pasian in siatna khempeuh a susiat hun ding, Amah a muang mite thupha a piak hun lametna tawh nungta hi (Job 14: 13 15).\nTu laitakin bang hamsat, gimna na thuak hiam? A piang nailo thute ading thu na ngen hiam? Lamet bei kisa-in na om kha zelzel hiam? Kamsang, Sawltakte thuakna ngaihsun in. Amau zong lamet bei a kisak hun uh om hi. Koi bangin na thuak gimna in thupha hi thei hiam?\nTHURSDAY *DEC. 11\nKHUAVAK BANGIN KITEL SINSEN\nJames 5: 12 sim in. Lai Siangtho thuthuk kan tampite in bang hangin\nJames in kiciamna tawh kisai lim gen mahmah hi ding hiam, ci-in lamdangsa uh hi. Bang hangin kiciam lo ding ci-in hong hilh hi ding hiam?\nJames in puatham biakna deih lo hi. Nunzia hoih tawh i nun zawh nadingin, mawhmaina ngahin, vantung vanliatna lo-in kingah thei lo ding hi, ci-in hong hilh hi. I kampau in i lungsim a om thute pulaak hi. I lungsim a om bangbang a kigenkhia ahi hi (Matt. 12: 34). Khrih hong hilh bang mahin James in zong “Hih ding khat peuhpeuh na neih uh ciangin kiciamna na zang vet kei un. Kiciamnain vantung na zang kei un. Pasian tokhom hi veve hi. Leitung zong kiciamna in na zang kei un. Pasian khe ngakna mah hi veve hi. Jerusalem khuapi zong kiciamna-in na zang kei un. Kumpi Lian ahi Pasian khuapi mah hi veve hi. Kiciamna-in na lutang uh na zang kei un. Na lu tunga om samzang khat bek nangawn a kangsa vomsak thei lo-in, a vom pen na kangsak thei kei hi. Na gen peuhmah ahi ahih leh, hi ci inla, ahi lo ahih leh, hilo cihna tawh kicingsak in. Tua bang hi lo-in kiciamna tawh kizomin kam na zat ciangin Dawimangpa tawh kizomin thuman lo na hih lamtak hong kilang hi (Matt. 5: 34, 35). Na khempeuh Pasian neihsa vive hi. Tua hi-in i kamciam tangtun nadingin kei a hi, ci-in na khat tawh kiciam ding hi lo hi. I hihna bangbang kician sinsen ding thupi hi. Thuman in Pasian a hi. Zuau khemna in ahih leh, Satan a hi. Ellen G. White, Thoughts from the Mount of Blessing, 66, 68.\nKhrih in thukhen zuma kiciamnate a nial hi lo hi. Siampi Liante mai-ah kiciam ding a kisawl ciangin, Khrih in kiciam ding nial lo hi (Matt. 26: 63, 64). Thuman pulaak ding tawh kisai-in i phawk ding thu in: mihing theihna in ciangtan nei hi. Mihing in na khempeuh thei khin zo lo hi. I lungsim pianzia mahmah zong kithei khin zo lo mihingte ihi hi. Thuman i gen ciangin itna siksanin gen ding kisam hi. A za mite phattuamna a piangsak ding kisam hi.\nEph. 4: 15, 29; Kol. 4: 6 sim in. A hong hilh thute Pasian hehpihna tawh a zui hi lecin, na nungzia tampi\nkilamdang ding hi lo hiam?\nFRIDAY * DEC. 12\nSIMBEH DING: Ellen G. White, “ From Zezreel to Horeb” in Prophets and Kings, 155 166.\nLungduai takin ngak ding, lungsim khuamial mahmah laitakin zong Pasian makaihna le a nasep zia muan ding kisam hi. Pasian tungah a kinga mi adingin cimawh le lamet bei cih bang om ngei lo hi. Ze-et hamsatna hong tung ding hi. Ahi zongin mainawt veve ding kisam hi. Tua in Topa ading a muanhuai, Ama nasem dingin hong cingtaaksak ding hi. Pasian i muan nading, Amah i upna a kip zaw semsem theih nadingin eite' mai-ah kamsangte le sawltakte in hong lak khin uh hi. Ellen G. White, Prophets and Kings, 177 189.\n1. Anlak theih mateng taang le tahum pokhawmsak ding cih thugentehna i thei hi (Matt. 13). Koi bangin pawlpi kikhalna tawh kisai-in hih gentehna in hong thei telsak hiam? Bangci bangin pawlpi hong langpangte, pawlpi upna tawh kituak lo pawlpi mite tawh kizopna na nei thei ding hiam? Bang mah lunghimawhse lo-in tu hithiat lel a, Topa hong pai ciang, aman thukhen nading hi, ci ziau ding maw? Tua bang ding hi lo hi. Sawltakte' hun lai-in Korin pawlpi, Galati pawlpi cihte ah thu-um mite khaalna limtakin kizang hi.\n2. Ze-etna, hamsatna tawh kuamah kipelh thei lo hi. Tuate lakah na upna a kip nadingin Lai Siangtho le Ellen G. White in bang kamciam hong pia hiam? Tua bang hun ciangin kamsangte, Sawltakte nunzia panin na thangah deuhna a om hiam?\n3. James in “ khat le khat kigensia kei un” ci-in hong hilh hi. Tua hi mah taleh, kigensiatna, hehna tawh kuamah kipelh thei lo hi. Koi bangin itna nei-in, mawhmaisak thei ding banah thuakzawhna nei ding na hiam?


timestamp: atn

url: =Ka Pa tawh khatvei… ~ Hau Za Cin :: ZOMI DAILY\nposted on 25 April 2016 at 7:00 am Lomkholna: Article, Hauzacin\n… khualzin ding in ka dingkhia uh hi. Lampi sau pian ahih manin ka tupna uh nikai khit khuazin ciangin ka tung pan uh hi. Meltheihte kiangah Zomi ngeina bangin zin ka tung uh hi. Lupna, nek leh dawn nuam mahmah ahih manin ka gim ka tawl teng uh hong dam huaihuai a, nuamtak in ka ihmu uh hi. A zingciang khuavak tungin tho in sumbuk ah ka van lei ding khempeuh uh lei dingin ka vak kawikawi uh hi. Ka deih bang uh mu paklo ka hih manun ka gil hong kial pian ta hi.\nNiangtui leh anlum khawng nek ding kizuak zihziah cih bang tamlo ahih manin a gamla sim khat ah ka paikhia uh a, ka va ne uh hi. Niangtui leh moh (anlum) a kibangin hong kilui napi ka pa in ama nektaang a phellang hong eukhia in ka kuangah hong koih a, “bangci?” ka cih leh “nang ne in” hong ci hi…\n… ka zawlte khua ah “zawlte veh” dingin ka pai uh a, nektheih tuamtuam leh sakeu khawng ka pua uh hi. Ka pa zawlte in sa leh buhsih cih bang na nei mello uh hi. Huan gina cih bang neilo, nasem zo gina omlo uh, a zawlpa te nupa lah malaria tawh cina den uh ahih manin annek ding a cimawh dekdekte ahi uh hi. Ahi zongin ka tun nitak uh pan ka ciah ni zingsang dong uh maitai tak leh deihsak takpi in hong hopih, hong zindo uh a, “zawl” ahihna uh Christian ngeina bangin itna tawh hong lak den uh hi.\nThungetna leh thupha piakna tawh zan hun hong zatpih uh a, kumsim “zawl veh” tuah zong nuam kasa mahmah uh hi. Ka ciah uh ciang, naupang mahmah lai ka hih manin ka pa kiangah, “bang hangin ‘zawl’ kinei hiam?” ka cih leh, “nidang lai in khuaveng khuapam tawh kizopna cihte na omlo in, gal leh sa tawh kidiah in khua khat leh khua khat kido in kisim uh a, tua pan Pasian thu hong lut ciangin tua bang kigalneihna te hong bei deuhdeuh hi. Tua kigim neihna te a beina dingin “zawl” kineisak ciat a, tua zawlte pen sanggam bangin a kinei, innvai, lovai ah unau sanggam khat bangin vai a kihawmkhawm ahi hi,” ciin hong gen hi.\n… gamsungah meh zong dingin ka pai uh a, Tuiphal luipi dung ka zui uh hi. Luidungah singluang puk tungah pateh po thei zel ahih manin tua lamen in a vak ka hi uh hi. Nino ni ahih manin thau zong ka pua uh a, ahi zongin vagik, gam-ak leh zulei nangawn kap ding tua ni’n ka mu kei uh hi. Guahzuk zawh ni nih ni ahih manin luinak lam ka tun toh uh ciang luigei a singluangpi khat tungah pateh (patang) na po takpi a, a luang dim in po ahih manin ka thungpi dim nih uh ka bawh khit uh ciang zong ka lo zo nai kei uh hi. Lungdam, maitai takin ciah in inn ka tun uh ciang a la nuam a om hiam ciin veng leh pam meltheihte kiangah ka gen uh a, nitumma in a hon in va delh uh a, a meh khop ciat mah uh tawh hong ciah ngeingai uh hi!\n… zan kim laitak ka akgil sungvua aklui sangak in hong phawng ahih manin ka delh uh hi. Koh sang manlang zaw hiding hiam ka akluipi uh ka lap nawn kei uh hi. Ka pa in it mahmah hiding hiven, “Na sangkahna ding uh, na sangpuan leina ding uh ci a ka gawh ngamloh hiven,” hong ci hi. Ahi zongin sangkah hun hong tun ciang sangpuan ding a hoih mahmah amah ngiat in hong khuisak a, a nit ding bang lau in football suih ciang ka suah tangtang tazen hi (pheituam tenglo a suizaw!).\n… zusa kua ka to uh hi. Pawlzu thau mahmah ahih manin mei tawh ka khut ngekngek khit uh ciang Bawngtupi tawh ka to ziahziah uh hi. Pawlzu tam mahmah ahih manin ka nek khop ding uh ka manpah uh a, a dang tampi omlai ding ahih manin tawhzom zel ka ut hi. Ka pa in, “amau zong hinna nei hi, nidang ciang i tawh dingin koih ni,” ciin ‘a kisam zah’ a ngah akisak ciang hong ciahpih ziau hi. Hinna nei khat pen a zahtakbawl siam na hi gige cih tun ka phawk hi.\n… lo ka kuan uh a, aman za duhta ahih manin za zial dingin buk ah hong sawl hi. Za zial siamlo ka hiam, ka za zial pen nihvei khawng a tep leh tum pah hi. “Nang bel za zial siamlo, zong teep ngei kei tak ni ciai maw” hong ci hi. Pate in i gamtatzia pan i mailam ding zong na theikhol peuhmah uh na hi mawk hi.\n… sing atsa ka kai uh hi. Khua khung pan khau tawh khih in ka kai uh hi. Tawn khat khawng kikai zota ahih manin leh kitangvalsak nuam pianta kihih manin kihatsak nuam pian in thakhat thu in ka kaih veva leh ka singkaih in ka khetul hong khawhkha pah lian hi. A si luang nimnem ahih manin ka pa lah ka hilh ngam kei uh hi. A guk in ka thuak uh a, ahi zongin ka khe bai pian hiding hiveng hong thei veve a, a tawpna ah, “na khe bangci hiam?” hong ci hi. “Bangmah ci kei e,” ciin ka khem sawm hi. “Na khe na pi banghang na kei ci na hiam. Sing kai lo in na ciah in,” hong ci ziau a, nial theih hinawnlo hi. Pianna pate kikhemzo dekdek zel mah leh kikhemzo khinlo himawk hi.\n… a grapes huan ah ka pai uh hi. Grapes kungte zam dimdem in, Apple kungte no hilhial a, sekpi kungte hing dipdep hi. Thawhbat leh Hai kung zong bangzah hiam suan ahih manin tawlngakna mun dingin a nuam mahmah ahi hi. Huanlu pan huantaw lam hong hawlpih a, a dung a vai ka hawl khit uh ciang buk ah tawldam uh hi. “Mihing pen i khutpan piang, i sepsa i bawlsa bekmah in lungnopna hong pia zaw hi,” hong ci hi. A Thawhbat kungte kiguksak, kibawhsak a, a Hai kungnote kiguksak mah leh heh dingin tuatlo in, “Mi neihsa a deihgawh te hehpihhuai mahmah hi,” ci ziau lel hi.\n… ka nite Kawl pan hong zin ka kha uh hi. Khuamual pan a sanggam numeite kilunglengsak nuam uh ahih manin aman zong thapia in ahanthawn hi. “I cidam dinga, i kimu kik zel ding hi….” ci hi. Mihing pen i mailam ding kigenkhol theilo a ci nuam ahi tam, ahih kei leh kihehnepna pen mihing ngeina hi cih a lahna ahi tam cih tudong ka thei nai kei hi… Hau Za Cin\nPrevious: Cidam na ~ 2\nNext: Cidam na ~ 3


url: =HAKSATNA IN PASIAN TAWH HONG KINAISAK – FGA Tulsa\nHAKSATNA IN PASIAN TAWH HONG KINAISAK\nAdmin / June 14, 2015 / FGA File\n“Ahi zongin hih a lamdang na tampite ka muhna hanginkisialin ka kisaktheih khak lohna dingin Satan sawltak banginna a sem, keima pumpi tungah natna khat hong kipia ahihmanin ka kisaktheih luat lohna dingin a hong kham hi… kathuaknate tawh ka lung a kim mahmah hi.” (2Kor.12:7-10).\nLeitunga gam khangto leh mainawtpente tel takin vel leng, a kisekhinsa na khatpeuh puahphatkik a siamte na hi hamtang uh hi. Ei Mizogam a omtein State dangte nangawn kiban zo het lo, amau sik leh na dang a sia khatpeuh kaikhawm a nekmu tampiom uh hi. I deih loh sik sia leh van sia khatpeuh mantawm cikinhong leisak uh a, a manpha zawin na sia bawlna munah zuakkikuh hi. Ngabung hawm i paih lel dingte pen Japante in na hoihzawkhatin bawl thei ci uh hi. Na a sia khatpeuh manpha taka zatkiksiamna pen mainawtna lianpi khat hi. Eite in bel a hoihsa susiain, nawngkai i sak ciang innkiu khatah i koihcip hi.\nPasian vangletna leh thupitna khat pen a kisesa a puahphaPasian ahihna ahi hi. A gilo mihing, mawhna tawh a nungta khinsate, ama ta banga nungta dingin hong puahpha in hongbawlthakkik hi.\nMihingte in i nuntak hun sungin haksatna leh nopna i tuakthei zel a, haksatna i tuak hun tam pha peuhmah hi. A enhuai, anopcittuak i cih tampite teltakin en leng, haksatna in a thahatsak, haksatna hanga lim taka nasem leh haksatna hanga gitlohna apaisante ahi uh hi. Sawltak Paul in, ” Haksatna i thuak laitaknangawnin i lungdam veve hi. Haksatna in thuakzawh hatna piangsak a, thuakzawh hatna in Pasiuan pahtakna hong ngahsak a, ama hong pahtakna in lametna lianpi hong neisak a hihna thu i thei hi,î (Rom 5:3,4) ci hi.\nKumpi David pen kumpi lian leh minthang hi a, kum 40 a uksungin a gamsung galmuang takin om hi. Tua ahih lai takin a innsung galmuang loin, haksatna khat khit khat a banbanin tunghi. Atapa in amah lehdo a, a tate si hi. Uriah zi suhsak ahih maninDavid nuntakna ah Pasian in haksatna tampi tungsak hi. Hih haksatna hangin maizumna leh mindaina thuak a, Pasian ngaihna lianpi neisak hi. A haksatna in Pasian angsung bek lamensak a, kiniamkhiatna lungsim ngahsak hi. Tua in Pasian sungahlungdam,na thak leh lametna thak neisak kik hi.\nPasian kamsang tampite in zong haksatna tuamtuam na thuak uh hi. Mite muhdah leh bawlsiatna thuak uh a, tua in Pasian lunggulhna neisakin thahatna thak ngahkik uh hi. Paul in zong haksatna tampithuak a, tuate laka nawngkai asakpen Satan sawltak banga nasem natna a neih pen ahi hi. Paul in a thuaknatna pen bang hi peuhmah hiam cih kithei lo a, ahizong Pasian thu banga omsak theilo, Satan vanzat ama pumpi tungah om cih bel kitel hi.\nPaul in thum vei tak hih natna lakkhiatsak dingin Pasian kiangah ngen hi. Dawnna a ngah pen, “Kahehpihna thupha nang adingin kicing hi, ka vangletna in thanemna ah kicing thei hi,”cih ahi hi. A haksatna in Pasiantawh kinaisak hi bek loin, Pasian vangletna kilahna hi zaw cih thei hi.\nEite in zong haksatna tuamtuam kituak thei hi. Haksatna i tuakte in Pasian tawh hong kinaisak sem a, Pasian tawh kigamlat lohna dingin i zat siam kisam hi. Tua i haksatnate Pasian tawh kinaihna dinga manpha taka i zat leh, “Eite in kamsiatna a i ngaihsut, a itna kilahna hi”cih thu Lapi in kisa thei ding hi.\nI haksatna leh thanemna tuamtuamte pen i kisaktheih lohna dingin Pasian in a gel, ama khut sunga i kipiak zelna dinga hong piak hi cih pom siam kisampha peuhmah hi. I gama haksatna leh gentheihnate zong Pasian bek i lametna dinga Pasian vanzat hi ciin sang thei leng hoih hi. Thu um mite in i mangbatna leh ihaksatnate Pasian sunga lungdamna leh khamuanna i ngahna hi ci-a i san siam kisam hi.\nA tawpna penah hih thu phawkin nei ni. Thu um mite in haksatna i tuakte Pasian tunga i lungdamna kibehlapna hi cihthu hi. Eima thahatna tawh bangmah cih theih kinei lo cih i theihtam sem leh Pasian i phawkna khang sem hi. “Khialhna a tamna munah Pasian hehpihna hong lianzaw sem hi,”(Rom5:20) a kicih bangin, i thanemna leh haksatnate in Pasian belh ding i kisapna hong phawksak hi. Pasian thu a awlmawh lotein haksatna tungtawnin Pasian phawklawh uh a, tua pen haksatna in Pasian tawh hong kinaihsakna dan ahi hi. Kumpi David in, “Gim nong piak main lam ka pial thei zel a, ahih hangin tuin na thu ka zui hi. Nangma ngeina kipte ka sin theihna dingin gimna ka thuak penkei adingin hoih mahmah hi,”(Late 119:67,71) na ci khin zo hi.\nKha leh Pumpi thupha ngahna zong haksatna mah na hi vevehi. haksatna pelh a tawldam taka nek zon sawm leh tawl dam na ding bek ngaihsuna kha hotkhiatna buaipih pen lawhcing zo lo hi. Haksatna thuak masakding Pasian deih danleh a gelna hi a, gimnathuak masak pen tawldamna lampi leh thupha ngahna bulpi ahihi. Tua ahih manin gimna leh gentheihna i tunga hong tungtelungdam takin sang ni. Pasian in thupha hong piaksak ta hen.\n(Hih Sermon pen Rev. C. Chanchinmawia in a gelh, “Sermon Bu”cihpan lakkhiat ahi hi. Editor).\nSource :Laitai #June/2015\nZogam Lalpu Lasak pawi leh Interview na omding →


url: =ZOGAM A OM GANHING TE - Laibu Saal\nHome > Taangthu > ZOGAM A OM GANHING TE\nZOGAM A OM GANHING TE\nSangal/ ganpi/ Sapi\nGul/ awmtal ganhing\nNgasa/ tuisung ganhing\nKhuai/ Tho/ The\n1. Sangal/ Ganpi/ Sapi\nhumpi, sai, zangsial, ngia, vompi, sahang, insuntuah; gialbem, kamkei, keivom, keisan, sacia, sangak, bol, gamui, sakhi, sanang, sazuk, zawng, ngau, bilpi, sathak, saphu, sakuh, kel, tuu, bawng, sial, sakol, ngal, tum, sacia, la, vok, tuivok, tui sakol, gam sakol, saham, sakmakei, ngal, cinghpi, sazaw, saza, sasia, zawhngeu, dinng, thawi, sakuh, saphu, savokphual leh khum beh ding te;\n2. Gul/ awmtal ganhing\ntham, mualtan, thangto, ngandekkang, gulha, gulvankah, tuigul, sokpuang, sokval, daidek, tang, thankik, tawlbawk, tangteuh, dokdawn, lingli, phiing, tangngol, liahnek leh atbeh lai ding te;\n3. Ngasa/ tuisung ganhing\nngahat, ngasan, ngakpak, ngatak, ngasui, ngalulok, ngami, luinga, ngagul, lamsu, ngapi, nganal, ngavom, aisa, liit, cilcik, sumphukpi, khangnel, denli, kaikuang, loilen, leh atbeh ding te;\nZupi, zulei, zutang, zuhei, heimam, innzu, thete, bui, boih, tom, innhik, sansiim, simbengh, thaithek, leh khum lai ding te;\nmuvanlai, mulukolh, musane, musi, luimu, simbu, tomkobok, keising, baibek, kawlgitsan, kawlgiiteng, huihtun, vakhut, vahui, vaak, vagik, vaka, vakhu, khuun, khula, vaphual, valah, vavu, phialphiah, khankha, vameipalh, , vabukngak, langbawm, ki, cicili, vasi, awmsan, utong, vasialek, gita, senglen, luiva, ciu, cimbilik, nakhok, bak, vamim, vakiang, tangtaw, vatawt, ak, saiak, cingva, valung, thangho, liando, vangek, zawlai, vadum, vakang, vauk, huihtun, senge, tawlawk, biang, mengkeng, valawi, det, nahsawlbawk, heinun khiok, heiho, vacikdawt, gunva, phing, leh atbeh ding te;\n6. Miksi/ Ganhingneu\nleikhamang, vot, miksisa, mikman, mikbel, huanghua, tanai, miksipi, delto, miksitawdel, khailawn, miksigalsim, tunngiik, leikha, tungli, huanghuapi, naine, sipsi, zemzel, sivei, vaisi, than, kimkil; hap, vaang, sawlsa, hikh, khah, sahikh, gulhik, uili, namsia, toktol, neeng, lemto, keilem, mompi, maimom, lengman, momsau, aikam, nengsan, nengkang,m bialbiik, zawlbawk, niianglei, thosi, thokhagial, thoeng, thopi, thothul, ektho, thosan, thokhalik, thodawi, keilem, maimom, mompi, muklem, leh atbeh ding te,Ei kam ah a omlo te pen kigen lo hi. Amel, alim, aman leh a dan te zongh asawtlo in ong kisuaksak ta dinghi.\n7. Khuai/ Tho/ The\nkhuaimu, khuaikai, khuaisan, khuaidawk, khuaivah, khuaipi, tunpi, ngaltun, ngalthen, khuaithung, inciingkhuai, thenah, thethadah, lengthe, lengtang, tangthakpua, solso, lengthe, tuithe, tengte, pitek, sialkhumk, zaleng, halduk, tanngang, khiang, ciak, dumde, nehdai.\nGelh / Source ; Zasang Thubute.\nGanhing te Thu. Taangthu\nItem Reviewed: ZOGAM A OM GANHING TE Description: Rating: 5 Reviewed By: Cinpu Zomi


url: =Leitung bup Zomi khempeuh hopihna\nKong it Leitung bup a om Zomite khempeuh aw,\nNa omna munmun tek pan un Pasian thupha sangin daihna leh lungdamna thupha a ngah dingin thupha kong paih masa hi.\nA beisa March kha sung a Tedim Khuapi ah akibawl GZA Makaite A (2) veina Khawmpi nuamtak leh lawhcing takin kizo ahih manin hong makaih Pasian tungah lungdam thu i ko hi. Kei pumpi ahih leh cidam loh na hangin ut pipi-in kaki hel thei kei hi. A hizongin tua khawmpi video te cimtheilo in ka-en ka-en a Pasian hong ompihna leh makaite hong makaih siamnate ka mit in mu kahih manin lungdamna lianpi kanei hi.\nTu-in GZA vaitawh kisai-in anuai-a bangin Leitung Bup Zomite tungah thu kong zasak hi.\n1. Zomi khempeuh ZOMI kici i minam min sungah kipumkhat dimdiam ihih manin Pasian min i phat hi. Hihin miphung khat leh pau awkaih khat peuh suksiat nopna leh valhtum nopna hipeuh mah lo-in tuate khempeuh kigawm in ZOMI hihang, aci nuam bek ihi hi.\n2. Hih GZA makaipi kikhopna panin i Tedim Khuapi puahding zunding kipanni, ci-in lawngkhat in kiging hi. Tua ahih manin Leitung bup aom Zomi khempeuh aw i Tedim Khuapi hong maingat un la, Tedim Khuapi mah ah innthak lothak hong lam damdam dih un, ci-in kong zawn nuam hi. I tupna leh i thungetna in kum 2020 ciang peuhmah in Tedim Khuapi ah taihinn silsel athak 500 akibehlap nading leh innlui khempeuh athak a, akipuah nading ahihi. Topa' thupha sang Zomi namte aw i Khuapi leh i Minam zuunin, puahin, zeem dih ni Topa'n thupha hongpia ding hi.\n3. Zosuan tate pilna deih a neihloh man a, tansang kah zolo khempeuh laptohna sem nuam ihih manin tuate ading ngaihsutna tawh EDUCATION FOUNDATION khat phuh atum ihihi. Makaite in nasep kipat ding hong tangko peuh ciang un. Asem dingin kiging khol ciat ni. Topa'n thupha hongpia ding hi.\n4. GZA Makaipi (6) te sungah General Secretary asem Rev. Dr. Do Kham mun ah Rev. Dr. Do Suan Mung kikoih in ama mun ah Rev. Dr. Go Chin Zam kikoih cih thu kong tangko khiatsa ahihi. Tualo buang GZA Makai akilaihna leh a tawlnga cih bang kuamah omlo hi. Makaipi (6) mah hi-a term bei (kum 2015) dong akip suak ding ahihi.\nPasian in Leitung Bup Zomi khempeuh naom na mun tek uh ah thupha hongpia in lam hong lak kim ciat ta hen!


url: =Zomi Galkap te’n Kawlgam Kumpi Ahutna :: ZOMI DAILY\nposted on 12 August 2017 at 1:47 pm Lomkholna: Article, History\n1948 December: Kyaitkhami leh Thanthon gam ah Karen leh Monte in kumpi langpang.\n1949 January: Tapong Bo Naw Saing Karen tapong tawh kipawl, Mandalay leh Maymyo khuate la.(Capt. Suan Do leh Lt. Gin Za Langh te zong galte khut sungah tawlkhat om uh)\n1949 January: Prome pan, Karen tapong 3,000 Insein tung, Yangon lak sawm.\n1949 February: Karen tapong, Mon tapong, Kachin tapong te’n Kawlgam bup la, Yangon khua bek bit lai.\n1949 January: Lt. Col. Hrang Thio uk 1st Chin Rifles in, Insein leh Thamaing pan Karen tapongte do kipan hi.\n1949 January: 15 ni’n 2nd Chin Rifles CO Lt. Col. Son Kho Pau leh Battalion bupin Karen gal do di’n Moulmein pai.\n2nd Chin Rifles in, Moulmein leh Thahton gal zo.\nGen. Newin in, 2nd Chin Rifles CO Lt. Col. Son Kho Pau tung’ sikkhau sat, “Insein gam a om Karen 3,000 te 1st Chin Rifles bekin zo lo, 2nd Chin Rifles te Yangon ah ni 3 sung kikhin un, vanleng 4 tawh hong nawn sak ning” ci.\n16-17/3/1949 sung 2nd Chin Rifles te vanleng 4 tawh ki nawn, Yangon tungkim. Kyugone, U Setkya sang leh Sawtaat setzungte lakik pah.\nGalte gaal panna a hoih peen, a haksapeen (Duck Egg Hill) peen 1st Chin leh 2nd Chin kigawm in, 10/4/1949 ni’n lakik zo. (Kawl galkap te’n gal ado pih ngam loh uh hang, Zomite gualzawh hun ciang, Zo galkapte tawh gualzo khawm bangin, thakhat in lut aa, galzawh min pua uh hi).\n1st Chin 14 si, 36 liiam. 2nd Chin Officer 2 leh nautaang 5 si, 13 liam\n1949 January pan 31/5/1949 sung 1st Chin leh 2nd Chin kigawm iin, Insein gal ah a si a liiam 300 val pha hi.\nAsi a liam a tam luat ciang, Col. Dal Za Kam in thuak zolo in, zumpi ah, “Hih tualgal pen, Kawlte leh Karen mite, minam kidona himawk a hihteh, Zomite’n gal mai ah gal sim lo-in, a nunglam ah (garrison duty) ki sem sak hen” ci-in a nget ciang, galkap ulian te’n diksa lo-in Pension tawh tawpsak (force to retire) hi.\nFrom. Lt.Col. Thian Kho Khai’ sih vaikhakna\nPrevious: Driving License in Myanmar (Burma)\nNext: Naungek suakcil khat vankhak bangin tuamcip in tagah kepna puaksak\nNa Mailam Ding Nang leh Nang Kikhual In ~ Hau Za Cin\nMalaysian gammi IS galkap khat Syria gamsung ah kithatlum\nDahpihna pulakna ~ Rev. Thang Lian Khup (kum 49)


url: =Hong ngaihsut huai simpian ta hi :: ZOMI DAILY\nposted on 4 September 2018 at 12:47 pm Lomkholna: Malaysia, News, World, ZomiQuavadis\nMalaysia gam a Terangganu State sungah tukum April kha in numei nih kiman hi. Tua numeite pen amin apuam uh mipi kitheisak lo hi.\nTua numei nihte in bang khialhna nei a kiman hiam? Amau pen numei leh numei khialhna bawlin lup khop na sawm uh hi. Neih kibang kiteen leh Sex zat khop cih pen Muslim biakna in phal vet lo hi. Tua numei nihte pen tuni in mi 100 muhna ah Sharia High Court maiah daan kipia in, saat thuak uh hi.\nNeih kibang Sex zatna pen Christian hitaleh Islam biakna hitaleh a kiphallo ahihi. LST sungah zong Pasian deih loh ahihna kilangh mahmah hi. Ahihangin banghangin Christian gam ahi Europe, America, Asia leh Africa cihte ah kumpite in neih kibang kiteenna thukimpihna pulaak khia in phal mawk hiam? Siang gen mahmah lehang hih pen Human Rights hang ahihi. Mihing khempeuh in Rights nei ciat uh a, tua pen kikhaktan sak thei lo cih upna hang ahihi. Biakna in a phalloh hangin Human Rights in khaam lo mawk hi.\nVideo: Two women, who pleaded guilty to attempting to have same-sex relations, were caned six times at the Syariah High Court in Kuala Terengganu on Monday. The sentence was conducted behind closed doors in the courtroom. On Aug 12, the Syariah High Court fined the women RM3,300 and ordered that they be caned six times each after they pleaded guilty to committing musahaqah (sexual relations between women) under Section 30 of the Syariah Criminal Offences Enactment (Takzir) (Terengganu).\nHuman Rights in numei pasal liangko kikim ding ci hi. LST in numeite pen pasal a huh ding bek hi, numei lutang pen pasal hi ci hi. LST in numei pasal liangko kikim ding gen ngei lo hi. US ah numeite in pasal sangin thunei zaw uh a, kumpi upadi in zong numeite gumzaw hi.\nHuman Rights in naupangte saat lo ding, kamkhauh tawh thuhilh lo ding ci hi. LST in na ta pen a pil ding na deih leh ciangduai zat ding lunghiang kei in ci hi. US ah naupang khat saat lecin thong kia ding hi teh. LST leh Human Rights pen kibang thei lo hi. Naupangte suakta lua uh ahihmanun a pilna uh tampi a om hangin a khami leh a siangtho pen 5% zong muh hak mahmah kha ding hi.\nMore: Nainganzi nacih uh banghiam? ~ Zomi Quavadis\nGam khangtote ah Laisiangtho thu sangin Human Rights kithupisak zaw a, naupang, numei leh uino kithupisak zaw phadiak lai hi. Pasal/papi te’n zong Rights nei lo hiam cihnop huai liang hi. Hong ngaihsut huai sim pian ta hi! Zomi Quavadis\nPrevious: Kidawm theileng ~ DK Khup\nNext: Wisdom of Success Story\n21st century Panglong khit ah Zomi Zuapa thumuhna kilang tetek ~ Bob Tuang\nZYA Weekly News :: 08 August 2014\nMinam kitukalhlo, mimal kitukalh (Kawlgam Census) ~ Pu Zokhai\nPasian’ deihna ihci tateu zongin ~ Pu Thangboi\nMailam kalsuan ziading ~ Dr. Ngul Khan Pau


url: =TEDIM KAM KI ZA NA LAI DESEMBA KHA 1919 The Chin Hills News - Laibu Saal\nHome > Thuluui/Articles > TEDIM KAM KI ZA NA LAI DESEMBA KHA 1919 The Chin Hills News\nTEDIM KAM KI ZA NA LAI DESEMBA KHA 1919 The Chin Hills News\nDESEMBA KHA 1919\nBu 1 Shil Shim Na 3\nPhalam ngal kap mang pi pa a’pai shuk jo hi. Mang pi pa thak a’awm hi. Mang kang te in gal ki no ma ina ama in Phalam Khua a’awm hi. Tua nung ciang-in gal do na a’pai a kum li tawn-tung ga a’do hi. Tu in Phalam a’hong pai kik jo hi.\nPulpi na na in Kham Tung a a’shuak hi. Tedim uk khua nga shunga mihing za li tua pulpi na na ve u a’shi u hi. Phalam uk khua ni shunga a’tung a mihing za ni bang a’shi u hi.\nNi dang lai ina Kham Tung thu te Phalam mang pi pa in a’dang mang pa te puak lo in Zangvun Menji pa a’puak hi. Tu kum a’ki pan Kham Tung mang pi pa in Sagai mang pi pa za nuia a’awm ding hi. Kham Tung khua in Sagai uk shunga a’awm ding hi. Ni dang lai Kham Tung mi te in ju a’khan ciang-in Zaungvun Menji pa kianga a’khan hi. Tua nung ciang-in mihing te in Sagai mang pi pa kianga ju a’khan ding hi.\nNing kuma Kham Tung khua a lai shin nau-pang te 301 bek a’awm u hi. Za thum bek a’awm a’hi ciang-in pha lo hi. Lung dam na-ding a’awm ke hi. A hi hang in Kham Tung lai a’the mihing a’tampi a’awm u hi.\nTu kha ni sawm ni le ni nga ni in Pashian tapa Jeshu a’shuak ni a’hi. Tawpido te a-in tua in a’lian bei ni a’hi. Pashian kianga lung dam he pi na a’nga a’hi-ciang-in mang kang Tawpido te in khat le khat lung dam na a’pia tek u hi.\nKAJI A SHUAK NA THU\nNi dang lai kum tul ni lai-tak-in Juda gam Betlen khua a lam dang ma ma kum pi pa khat a’shuak hi. Tua kum pi pa a’shuak ni zan in tu cing te in Betlen khua kiang gam laka amau tu cing in a’awm u hi. Tua zan in tu cing te in a’vang lian a’tang a’mu u hi. Amaute in lam dang sa a’awm laitak-un a’pak pa van tung mihing te khat in amau kianga a’ki lang a: Note in lau ke un. Mi khempeu nuam na-ding thu ke in note kianga za sak ding note kianga kong pai hi. Tua ni in Davui khua pi a Topa Kaji a’ki ci hong gum ding kum-pi-pa in note a-ding a’de na in hong shuak ding hi, a’ci hi. Tua khit ciang-in vantung mihing te in tu cing te nau ngek shuak na mun a’lak khit ciang in tua van-tung mihing tampi in tha khat in hong ki lang hi:\nVan tung a Topa Pashian in a’vang a’lian hi,\na’ming a’thang hi.\nLe tung a a’dai jo a mihing te he pi jo hi,\nci in Pashian min phat in a’la sa u hi. Tua la a’sa khit ciang-in tua van tung mihing te in van tung a’pai kik u hi.\nTua nung ciang in tu-cing te in lam dang sa in van tung mi a’vai khak bang-in Betlen pai u a bawng an ne na kuang shunga nau-pang shiang tho Jeshu a’ki shial a’mu u a’nuam in a’bia u hi.\nVan tung le le-tung mihing, gan hing, na khempeu in Topa Pashian khat bek in a’bawl hi. Tua a’bawl te pan-in mihing nam khat bek na Khempeu sang in a’shiam sak zaw hi. Tua ciang in mihing te in ke hong bawl Topa a’thu a’ngai nuam lo a’hi ciang-in ci na na, tek na, shi na a’hi ci na na pawl tu dawng-in ki thuak hi. A hi hang-in hong he pi na hong it na taw ki dim Topa Pashian in mihing te tampi a’he pi a’hi ciang-in ama tapa khat bek Jeshu in ete hong gum na-ding in shumpi pia khong bang-in hong pia hi.\nTopa Pashian in ete a-ding a’tapa hong pia hi. Tua ciang-in ka’ it ka lawm te aw, ete in Pashian a-ding bang pia nuam i hi hiam. Ete ne sa kham, dangka, kham te ngun te, shuang man pha te pia nuam i hi hiam. A pha hi. Hi na te sang in Pashian in ete kha-shiang to a’de zaw hi. Tua ciang-in ete tampi hong it Topa Pashian in ete kha-shiang tho i pia kik ding-in ki lawm lo a’hi hiam. HI lai a’shim ka-it ka’lawm te aw, note kha shiang tho in Pashian kianga na’ pia jo u hiam. Topa Pashian in nang na’lung tang kawng khak kianga shun taw zan taw hong cing in hong awm hi. A hun a’be ma ina man-lang-in pia un. Lung dan na note in na;’nga tak tak ding u hi.\nSHIA AUNG DUE\nTu Kum Pawl Pi Lian Vai Hawm Na Thu.\nKi Pat Ni\nJing Sang Nai 7: Thu Nget Na Ki Khawp Na\nShun Chiang Nai 11: Lai Shiang Tho Shim na le Thu Nget Na\nPawl Pi Lian Na Sep Na Gen Kik Na\nNi Tak Nai 3: Lai Shiang Tho Shim Na le Thu Nget Na\nShuang Kua Kam\nTawpido Nu Me te in Bang a’hi the Hiam\nMa Dua Biu\nNi Tak Nai 6: Bang Hang In Ke Tawpido ka’hi HIam\nA gen nuam te in hong gen un.\nJing Sang Nai 7: Thu Nget Ki Khawp Na-\nVai Hawm Te Gen Kik Na\nLai Shiang Tho Shim Na Thu\nI. Tawpido te in a bang hang Lai Shiang Tho a’shim ding a’hi hiam\nShia Cia Baw\nII. Lai Shiang Tho bang I ci shin ding hiam\nNi Tak Nai 6: Thu Nget Na\nI. Thu Nget na in Tawpido te tunga bang hong piang hiam\nII. Thu nget na in Kham Tung Pashian an sep na bang hong ci hu the ding hiam\nNi Pi Ni\nShun Ciang Nai 11: Pashian Thu Hil Na\nTui phum ding mi thu dawt nang\nNi Tak Nai 3: Tui phum na\nPawl pi Ki Ciam Na Gen Na\nTopa sapit tui le an lum ne na.\nThu Hil Na---- U Shue Po\nNi Tak Nai 6: Thu Hil Na\nCI DAM NA DING LAMPI THU\nKi Pan Na Thu.\nCi dam na-ding pha na i pumpi i khut te i dam na ding-ina a’man pha nawp tuam na lian pen a’hi hi. Ete in i ci dam in i awm le ema nung tan a-ding i sep jo tham lo in mi dang i hu jo hi. Ci na na in mihing tha i kiam sak tham lo in a’kim nai a’awm a’be te zong a-ding van gik pi khat a’hi hi. Kum-pi to-khawm a’awm kum pi pa in a’tha kiam a’ci dam ke le kum pi in shunga zawng na le gim na a’nga ding hi. Mi zawng te a’ hi zong in ci dam in a’awm le a’lung dam u hi. Nawp na in a’shuak ding hi. Nau-pang te nau-ngek te in ci na le ki gap huai u le lung gim na thu a’piang hi. Bang hang hiam i ci le pa sal no te in sang a a’pai nawp kei le lup na tunga lum le ci na bawl shia na, na tut na nga in ni shim in a’gawm the hi. Ci dam lo in a’awm le in kuan khat in lung mang a buai na a’hi hi. Nu pen a’ci na le tua sang in lung mang a’awm zaw hi. Bang ding hiam i ci le nu pi pil te in ama ci dam tham lo in jing sang a’ki pan ni tak dawng in na sep a’hi ciang in nak pi a a’na ciangin a’tho jo ke le ama na sep tang mi dang te in a’sem ding hi. Tua tham lo in ama a’khuai ding a’sam lai ding hi. I pa te a’na ciang-ina bang za tak in i vang shia hiam i ci le mi khempeu in ni shim a’ne ding a’sem a’hi ciang-ina a’ci dam lo ciang-in a’sem ding mi kim khat te in tha man nga lo a’awm a’hi ciang-in za tui ne man za to te ve man pia a’hi ciang-in le ban a’ne hi. A awm lai a’ji a’ta kim khat te in sawt ve pi gim na a’thuak ding uh hi. A ci na pa a’shi le a’ji in lung mang in a’da in a’vul hi. Me gong tak tak a’piang ciang-in a’awm lai a’ta te in zong a’gi na jo ke a’da in a’pa khang shia a’hi hi. Hi za tak in lung mang na da na a’awm hi. Tua hi ciang-in mi khempeu in i nga kha lo ci na na taw ki gam la leng ci dam nang a ha khat ding a’hawi hi, a ngai shun na-ding in a’ki lawm pha hi. A ci dam na-ding ina bang za tak a’man pha hiam i ci le i ci na ciang-in i the ding hi.\nCi dam na a’thu bul pen in ci na na te in vang shia hang le pil lo hang a’piang a’hi hi, ci in i ngai shun jo kei hi, ci a mi kim in a’um hi. A hi hang in vang shia thu taw a’hi ke le pil lo na thu awm jo lo hi. I ci dam lo lai tak in bang hang ci na na a’piang hiam ci in i the jo ding hi.\nCi dam na ding taw ki pawl the jo na-ding nawp tuam na ci dam na ding taw ki pawl i the jo na-ding thu ina, ci dam jo na ding in bang i ci awm ding hiam ci in i shin ding hi. Mi-hing te ci na na a’tawm na-ding bang ci ngai shut bang ci bawl ding hiam a’gam dang te a i the hi. Hi gam shunga ci na the pawl ina khua dam le khua lum a’ki khel a’piang a ci na na a’piang hi. Mihing khempeu in ci na na i thuak kha hi. Mi vawm te gama, mang khang te gam mun khat lama ni dang lai in ci na na tampi a’tung the hang ina tu lai tak in ci na na tawm cik a’awm hi. A be sa kum za thum val kum za li lai tak in mang kang te gam a mi pak tam a’hi ciang-in khua pi a mi pak bawl na-ding za to in a’lam hi. Tua lai tak ina tua mi pak bawl in khat bek a’awm ke hi. Shum phuk na na in mu dan huai i nung tan a hong nim ci na na pawl a’hi hi. Ni dang lai in hi na na hong tung nge a’hi ciang in khat ve lai tak khua khat a’shi khin the u a le tung a awm mi khempeu se li laka se khat in a’mel shia na a’hi zong in a’hi-ke le mit taw na-ding a’hi zong hi ci na na in hong bawl shia hong shim maw hi.\nBe-lap lai ding hi.\n(Zomi eLibrary / Laibusaal in Zomi khempeuh in Zolai hanciamna te thei in, Lai i Thupitna i tel semsem na ding deihna tawh aki teikik ahi hi.)\nItem Reviewed: TEDIM KAM KI ZA NA LAI DESEMBA KHA 1919 The Chin Hills News Description: Rating: 5 Reviewed By: Cinpu Zomi


url: =Kuala Lumpur khuasung ah “KTMB Cargo Train” vanpuakna meileng khat tuahsia :: ZOMI DAILY\nposted on 21 August 2017 at 2:25 pm Lomkholna: Malaysia, News, Sawltak, World\nMalaysia gamsung ah Monday tuzingsanglam in vanpuakna in akizang Cargo Train meileng tuahsia ahih manin, adang meileng Service ahi KTM Komuter leh ETS Services tezong nawngkaisak tuam cih NST pan kiza hi.\nJalan Kuching geinai ah tuzingsang in Cargo Train apei pialkhia ci a, tuahang in Port Klang leh Batu Caves Routes atai adang meileng te zong ziakaisak, nawngkaisak tuammahmah hi.\nTua atuahsia meileng pen Keretapi Tanah Melayu Berhad (KTMB) te neihsa meilengkhat hi a, KTMB Customer Service Response Unit te genkhiatna ah zingsang 1am hunpawl in Kepong sungah apei pialkhia in atuahsia cihi.\nHih KTMB Cargo meileng pen akigawm in 10 Carriages apha hi a, asungah innlamna in akizang Cement apua ahihi. Simpang Batu panin Cement adimin puasa in hongpaikhia ahihi.\nVideo: Cargo train derails, KTM Komuter and ETS services disrupted\nPort Klang leh Batu Caves kikal KTM Komuter services teng nawngkaisak in, ahunngei sangin Minute 30 peuhmah ziakaisaktuam kici hi.\nIpoh leh Padang Besar kikal atai ahi Electric Train Service (ETS) tezong apaikhiat hunding Original Schedule sangin ziakaituam mahmah hi.\nRelated: US ah Amtrak meilengkhat New York Penn Station ah tuahsia\nHih meileng tuahsiatna vaitawh kisai in ahunhun in Update hongki suakkhiasak zelzel dinghi ci’n Spokesman khatin genkhia hi. Asi aliam bangmah genkhiatna omnailo hi.\nAthu ala akin theihnuam te’nzong KTMB Customer Service Center at 03-22671200 ah ki hopihthei cih kiza hi. Sunday ni inzong Kuala Lumpur Station leh Bank Negara Station kikal ah KTM Cargo Train khat apei pialkhia in tuahsia cih kiza hi. Mihing puakna KTM, MRT, Monorail cihbang Passenger Train te hilo ahih manin phadawm hi. Sawltak #zomidaily\nPrevious: Vondeih Kep Ding – 120 (Dimno’ Pa)\nNext: Dialkhai vai alungkimlo Indonesia Hacker te’n Malaysia website bawlsiatsak


url: =Peter Hryciuk , 30. Mai. 2018, 13:16 Uhr 2 min LesezeitKommentare2


url: =India ah meileng khat Engine pan ki tolkhia in 12km sung lehtai :: ZOMI DAILY\nposted on 9 April 2018 at 9:27 am Lomkholna: India, News, Sawltak, World\nIndia gamsung ah meilengkhat alu Engine panin kitolkhia in, meilenghawl Control kuamah omlo in anunglam ah 12km (tai 7) sungbang lehtaigawp cih AFP pan kiza hi. India’s Railway Ministry te genkhiatna ah hih thupiang pen Eastern India, Odisha State sungah Saturday ni in thupiang ci uhhi.\nTua meileng pen Coach bekbek dawl 22 apha hi a, meileng asau mahmahkhat ahihi. Tua meileng sungah Passenger bekbekzong akigawm in mi 1000 valbang atuang kici hi.\nTua meileng pen Engine tawh aki zopnawnloh ciangin 12km sungbang amathu in nungtai a, anunung ah Railway Staff te’n meileng lampi tungah suangtum koihin tuatawh khawltheipan cihi.\nRailway ministry’s eastern division panin Spokesman khatin agenkhiatna ah tua meileng sungah Passenger bekbek mi 1000 bang atuang uh hi a, Saturday nitaklam in buaina apiang ahihi. Kamphatna tawh Passenger te sungpanin asi aliam kuamah omlo hi ci’n genkhia hi.\nAhi zongin hih meileng tuahsiatna, buaina hangin zuihding Procedure azuilo Railway Employess akigawm in mi 7 nasep ki dinkhawlsak hi.\nTua meileng pen India gamsung nitumnalam aom Gujarat State panin nisuahnalam aom Odisha State zuanin apai laitak buaina apiang hi ci’n Spokesman JP Mishra in genkhia hi.\nHih meileng anungtai laitak Mobile Phone tawh Video akizaihzong ki khahkhia a, asungah atuangte leh ageipan amukha te patau in awng ngeingai uhhi. Emergency Brake kai un ci’n apualam aomte’n meilengsunga te otsan ngeingai uhhi.\nVideo: India’s railway ministry said Sunday a “ghastly” accident was narrowly avoided after 22 train coaches carrying some 1,000 passengers became detached from the engine and sped backwards for miles before being stopped.\nRailway Authorities te upmawhna ah hih meilengpen Brake siatna om hikhading ci uh a, athu akician in hoihtak kancianding uh cihi.\nIndia gambup ah meileng kilimzat mahmah a, nisim in meileng bekbek 9000 bang taiden in, Passenger bekbek mi 22 Million bang puaden hi. Tuamah bangin meileng tuahsiatna zong omthei zelzel hi.\n2017 November khasung in Northern India ah Express Train khat lampipan pialkhia in, mi 3 in sihlawh uh a, adangzong mi 9 liam uhhi. Tuama inzong tuabangdan meileng tuahsiatna omngei a, mi 146 takin sihlawh uhhi.\n2012 kumin India Government in Report apulakna ah kumsim in India’s Railway tuahsiatna tuamtuam hangin mi 15,000 tabang in sihlawh uhhi ci’n genkhia uhhi. Sawltak #zomidaily\nPrevious: Laisimna hanga kingah hamphatna te\nNext: Thai gamsung ah naseptheih nading Register abawlmanlo Myanmar tampi om


url: =Zolai Pupi Dr. Gin En Cin :: ZOMI DAILY\nposted on 6 October 2009 at 7:13 am Lomkholna: Article, Biography, GinEnCin\nPupi Hang Sawk pan khang 17 na Pu Son Tual le Pi Ning Khaw Vial (Hatlang) sung panin Tuitum khua ah Pu Dr. H Gin En Cin suak hi. A suah ni lian kician lo hi. Sakawng-a a pute zunun kum hi, ci-in a nu le a pa in ciamteh uh hi. Aneu lai-in citak mahmah a phengphi-in sikha cih bang kihtak nei lo hi. Christian innkuan sunga khangkhia hi-a aneu mahmah lai-a a nu la hilhte hih lai a gelh kum 73 bang a phak dong thei lai hi.\nA nu in biakna lamah pantah a, aneu tunga kipan a tek dong Pasian nasep nuamsa hi. 1946 April 6 ni-in Rev Vial Nang in kongpi lui ah a lawmte nga (Tg. Kap Za Thang, Tg. Tual Za Do, Tg. Thang Khaw Hau….) tawh tuiphum hi. A tui kiphum un Thang Khaw Hau longal in pheituam teng nai lo uh hi.\nRev Khup Khen Thang Dip.Th – Pi Nem Khan Cing (Tawtak)\nPi Don Ngaih Niang – Neng Za Suan (Hatlang)\n1944-1945 Tuitum ah nitak sang kah a Zolai Tannih zo hi. Nitak in sang kah a tua hun sungin a nu lah sikhin a unu lah mothaka a u Rev Khup Khen Thang lah Tedim ah LST sang kahin a amah le a pa in lo kho uh hi. 1946 – 1947 Tonzang Zolai sangah Tanli zo hi. 1948-1949 kumin Tongzang ah Manglai tannga zo hi. 1952 panin Tedim ah kahin 1956 kumin Tan 8 zo a, 1957 kumin SLC kah kim lai tawpin sumbawl kipan hi.\n1964 kuma kipan TBA nuai-ah kum thum sung Cope Memorial Printing Press ah Manager sem a, Zogam ah Press nasem a masapen hi. Lungvakna Endik tawh thuah hi. 1972 in BCC vahawmna tawh Khangham Laihilhna Thukhungpi (Adult Literacy Organiser (ALO)) kum thum sung sem hi.\nTua sungin Tedim, Tongzang gama om khuate ah zin kim hi. Kum thum sung mah Press Manager le ALO sem khawm hi. Tua kum 6 sungin Zolai thei lo mi 1000 theihna Laipi (Certificate) pia hi. 1964 kum in Tedim khangnote tawh Jesu tangthu a suahna pan a vankahna dong drama in lak uh hi.\n1969 July 19 ni zingsang CMBC biakinnpi ah thuhilh ding a kiginna ah piangthak hi. A piangthakna Oswold J Smith gelh “Kal Li Bek” (Just Four Steps) a cih tract tungtawn ahi hi. Tua hotkhiatna thugenna tract Zokam in letkhia pah a copy 3000 hawmkhia hi. Tract amasa pen hi-a tua ni-a a thuhilhna in gamtat hoih le thukham zuihna tawh vantung tun sawmte lungsim sukha lua ahih manin mi tampi lunghimawh uh a hotkhiatna ngah lawh uh hi. Topa in minthanna tangta hen. Amah zong tua huna kipan a paina peuh ah Evangelist sem suak pah hi.\nHanciam a Zolai a bawlna ahang a kidot ciangin “Zomite in i Zolai mah tawh Pasian kammal Laisiangtho simin i Zokam mah tawh Pasian pahtawina la sa-in, i Zokam mah tawh thu i nget ciangin Pasian tawh kizopna thukpen in, i lungsim hong bunpen hi. Zolai ka sep ciangin Pasian na a sema kingaihsun ka hi hi. Tua ban ah Zomite mi namkhata i kiciamtehna ahih manin sep loh phamawh hi,” ci-in dawng hi.\n1. Pa Tual Sian Sum B.A (Hist) (Can) – Nu Anna Lal Mangaih Khim\n2. Nu Vial San Lun B.A; B.A.B.S; M.Div – Pa Suan Khan Tuang\n3. Lia Niang Muan Kim BC.Sc (Hon)\n4. Tg. Thang Pil Mung BC.Sc (Hon)\n5. Lia Man Kop Dim BC.Sc; B.A (Korea)\n6. Tg. Thang Lem Kim B.Sc (Physics)\n1. Lia Esther Hau Sum\n2. Lia Rachael Siah Sum\n1972 Kum pianthakna thu hanga EBC phutkhia dinga Pasian mizat hunbit sia sem 3: Rev Hau Lian Kham, CMBC Senior pastor Rev. Gin Khaw Thang Asst pastor, H.Gin En Cin ALO Cum Cope Memorial Press manager (TBA) le Pawlpi upa 14 te lakah a makai in pang hi. 1975 kumin Tedim ah EBC biakinn 56x30x15 lamna ah makaipi sem hi.\nBiakinn lam nading vante inn ah pai-in a ngettawm uh hi a, a kipiate lakah a neih hoih pen a pia Khup Suan Mung (Leilum) hi, ci hi. Ni 42 sungin kikhop theih nadingin zo uh hi. Pasian panpihna hi ci-in ciamteh hi. Tua ban ah Tedim EBC zumpi zong singzat ding a haksa khempeuh a topsa ahi hi.\n1. Rev. Tual Khan Pau B.Th; B.D; M.Div\n2. Rev. Dr. Neng Khan Thang B.Th;B.D; Th.M\n3. Rev. Zam Khat Kham B.A.B.S; M.Div;Th.M; Ph.D(can)\n4. Rev. Nang Za Thawn B.A.B.S; M.Div\n5. Sia Hung Suan Kim B.Th;B.D; Th.M; Ph.D(can)\n6. Mr. Thang Pil Mung BC.Sc (Hon)\n7. H.Gin En Cin B.C.Min;\n1. Father Phillip En Mang\n2. Father John Deng Cin Khup\n3. Bro. Michael Suak Do Lian\n4. Sia Micheal Pum Khan Thang\n5. Sia Aloysius Thang Kap Pau\n6. H.Gin En Cin D.D\n1983 kuma a pat ZIV pen saklam Zomite tawh kopin sem a, Thukhun Thak zopah napi 1994 kum ciangin kihawm khia zo pan hi. A bu gol 10,000 le ippuak bu 10,000 kibawl hi. A kihawm khiat ciangin kideih mahmah a tampi kikhawngpah hi. Lamka khua sat zawh laibu khot khata kikhawng a tampen hi, ci-in kiciamteh hi. Tedim kampaute aitang in Rev. Hau Suan in apna thu ngen hi. Zokam a Laisingtho ippuak a masa pen hi.\n2000 kumin Thukhun Thak Phatna-late le Paunakte agol bu 3000 le ippuak bu 5000 hawmkhia keuleu hi. 2001 November 12-16 sung Dr. Hines tawh Tahan EFCB Hallpi ah Conference Fundamentalism thusinna nei uh hi. Falam, Hakha, Tedim mi thusin khempeuh Laisiangtho bu khattek pia hi. Bu 427 hi a, letsong piak khat a Laisiangtho kipia a tampen hi dingin kiciamteh hi.\n1969 H. Gin En Cin a piangthak a kipan amau innkuan sungah a pa mah vei masa hi. Tuaban ah pawlpi khatpeuh sunga om nai lo lawkite ahi hi. A kituiphum zawh kum 50 a cin ni-in Lawkite laka Pasian nasep nading Tedim ah phuta a min “Harvest Camp-reaching the heathens” ci hi.\nMi tungah huhna a ngahna tawh kizui-in Lawki omna khuate a Camp bawl hi. A vekin Christian a suah nadingun zol hi. A kikhel uh ciangin amau utna pawlpi ciatah lutsak hi. Khua 7 ah lawki beina mualsuang phut khin zo hi. 1. Saipimual 2. Tuitawh 3. Sezang 4. Saizang 5. Tuipi 6. Phaiza 7. Tuimang ah mualsuang phutin “Topa Gualzota” ci-in gelh hi.\nLawki tamna Tuipi ah dawi bia a bei ciangin nuam mahmah a, mi tungah sum ngetsakin Ballei tui a cih uh plastie tuizawl in laksak hi. Laitui ah camp a bawl masakin lawki inn 8 ah song botin tonna siallu tampi haltum uh hi. Zogam Christian tun zawh sep khat a song kibot a tam pen hi dingin kiciamteh hi.\nTBA Christian khangno Makaih sinnate ah makai in kihel hi. 1.Leilum Leadership Traning Cum Work Camp,2. Khuasak 3. Thuklai 4. Tongzang 5. Gamlai 6. Suangdawh 7. Tedim khua te a Leadership Traning ah makai in kihel den hi.\n1. Laisiangtho Zokam International Version (ZIV) Hilhcianna let hi.\n2. Founder & President Harvest Camp- Reaching the Heathens Ministry\n3. Zolai sangte ah Zolai Simbu kisamsak lo-in sik bawl\n4. Zomi Christian Alliance Coordinator\n1. Christian Khualzinna (publish nai lo)\n2. Jesu Tangthu\n3. Comic bu 4\n4. Numeinote le Pasalnote ading Nuntakna Thak\n5. Adam pan Moses-Laisiangtho Sunga Mi Minthangte\n6. NIV pan ZIV Laisiangtho\n1. Kal Li Bek (Just Four Steps)\n2. Tuiphum Upna le Thulet Bulpi (Baptist Doctrine and Distinctive)\n3. Baihtak a Hotkhiatna Ngah nading Pasian Geelna (Gods Simple\nPlan of Salvation)\n1. 2003 Zolai Endikte Khutlet\n2. 1971 Kha mangthang zonna\n3. Ni sagih lai\n4. Dong Hu Labu\n5. Zokam pan Zokam Tongdot (Dictionary)\n6. Zolai Pupi\n2. Thupha Puak\n3. Tedim Sangpi Magazine (Chief editor)\n4. Christian Kumza Tuitum Sovenir\n1. 1977 a suak Holy Bible (RSV) Sia Kam Khaw Thang letkhiat pen\nLaisiangtho lui buppi ah 2nd Committee in kihel Committee-te:\n2. 1974 kuma suak Tedim Labu\n3. 1990 kuma suak RC Labu (Tedim)\n4. 1994 kuma suak Falam RC Labu\n5. 1995 kuma suak Falam Laica Sial Ca-uk\n6. 1972 kumpan tuni dong Zolai Simbu puahna\n7. 1999 kum pan ZCLS Labu puah\n8. 1980 ZCLS Zonbeh (research) in kihel\n9. Zolai sangte a ki zang Namkim Bu\n10. Zolai simbu Tanlang saklam Zomite tawh zatkhawm Dr. Ngul Za Dal tawh bawlkhawm\n1. Rev. Mang Khaw Pau (Khuasak)\n2. Rev. F Ngo Khaw Cin (Thuklai, TBA Secy)\n3. Sianu Cing Khaw Vung (TBA Women Secy)\n4. Rev Ngiak Za Dim (Thuklai)\n5. Pi Thum Khan Khup (TBCEU Secy)\n6. H. Gin En Cin (Press manager Cum ALO)\n1. Rev Paul Thuam Thang (Baptist)\n2. Rev Nok Sian Pau (Baptist)\n3. Rev Gho Khan Dal (Baptist)\n4. Rev Twel Khan Nang (Baptist)\n5. Rev Kam Khaw Thang (Baptist)\n6. Pastor Lang Sawm Mang (SDA)\n7. H.Gin En Cin (EBC)\nA Gelhsa Article te\n1. Khanglui mite kisak theihpih\n2. Zogam a om singkungte min le na tuamtuamte min\n3. Zomite Koilai Khul a Piang\n4. Zomite Kidemna (Tonna)\n5. A Pammaih Na Lukhu Nelkai\n6. Gulhik Cilget\n7. Ciil Tanglam Lo\n9. Ka Tonzang Sangkah Lai\n10. Zomite Thucinte\n11. Vaphual Thu\n12. Tedim Zomite Zolai Pupi\n1. 1985 kumin More ah Saklam Zomi PLS makaite tawh Zolai Seminor nei hi.\n2. 1986 Apirl 8 in Tedim ah ZCLS maikaihna-in endikte tawh a masapen Zolai Seminor nei uh a thugenpi khatin pang hi. Ama gelh khiat Zolai gelhzia tungtawnin kikupna kinei hi.\n3. 2000 May 4 in Presbyterian-te makaihna tawh Tedim ah Zolai Seminor kinei-in thu genpi-in pang.\n4. 2002 in ZCLS makaihna tawh Leipi Tuiphum biakinn ah Zolai Seminor kinei a thugenpi-in pang.\n5. 2003 Zangkong Zomi Momnote le Dr. Chin Khua Khai makaihna tawh Zolai Seminor kinei thugenpi in pang.\n6. Zomus in 36 St a AZBC biakinn ah la tawh kisai a masapen Seminor nei-a H.Gin En Cin le U En Khang Nang thu genpi ahi hi.\n7. EBC in Tedim EBC biakinn ah la tawh kisai Seminor nei-a T.S Khai le H.Gin En Cin thu genpi ahi hi.\n1. Pawlkhatte in a gelhzia ding teltektekta uh hi.\n2. Pawlkhatte in a gelhzia ding thei lo ahilam telta uh hi.\n3. Pawl khatte in thei a kisak hangin ama gelhzia kuamah in telpih lo.\n4. Pawlkhatte in Zolai a maan pen a gelh theih nading zongsan hi.\n5. Pawlkhatte in a gelhzia ding thei loin cimawh in dinkhawl.\n6. Lai tampi gelh pawlkhatte mi tawh kikumkhawm a, laimal gawmzia kibat ding deih uh hi.\n7. Pawlkhatte leuleu ama zongsatnasa khel nuam loin ama zatsa mah zang teitei hi.\n8. Pawlkhatte in Zolai thei lo a, zat kul sa loin midang lai zatpih uh hi. Tuate a gammang taktak a’i ta ve!\n9. Pawlkhatte in internet ah lai i kikhak theih ziauziau ciangin Zolai itin puah nuam sansan uh hi.\n10. Pawlkhatte in a ut teng gawmin a ut teng halin gelh gawp ngi-ingei uh hi.\n1. Laimal gawmzia a kibat nading mun khat pan uk leeng\n2. Thu tangpek om loin kikum khawm liailiai leeng.\n3. Laimal a aw suahin gelh loin a malgawmin bawl leeng.\n4. Zolai tawh kituakte ah leitung buppi zat English mah bulphuh leeng.\n5. Zomite i omna peuhpeuhah i Zolai in hong khihkhawm lam theitelin no aa, ko aa ci loin a kisapna mun ah zangtuah leeng.\n6. Zokam veve no kam, ko kam ci loin kithupi ngaihsutsak ciat leeng.\n7. Zomite zat kim pen Laisiangtho suanga laimal zatzia le kammal zatzia zuih sawm ciat leeng.\n8. Laisiangtho sunga minte kam kiphen lo teng in a kibang zang khawm leeng.\n9. I omna mun tekah Thuzakna lai a tam theithei hawmkhia-in laimal gelhzia kibangsak leeng.\n10. Zomite lakah kampau telsut (Languistic) 4 bang 5 bang omin Zolai puah khawm leeng\n11. I kipawlna (denomination) phualpi ciat pan kizomtuah dimdiam leeng.\n12. Laibu bawl om ciangin kipahpihna (Royalty) pia leeng.\n13. Fund tampi nei-in Zokam a kibawlsa Laibute hawm khiatsak zo leeng.\n14. Mipi zat Laisiangthote Zolai le Mikang lai Diglot in nei zo leeng.\n15. Zokam pau khempeuh in Labu kibang zangin tua tungtawnin i kampau gawmkhawm leeng.\n16. Zolai sang bek hi lo Laisiangtho sangte ah Zolai Subject khatin Sinsak leeng.\n17. Kam kiphen lo khempeuh in Zolai Simbu Tanlang pan a kibangin zangkhawm leeng.\n18. Zolai Seminor nei khawm pahpah leeng.\n19. Saklam Zomite in “ou” le “ch” tangin “o” le “c” zang leh.\n1. A maan lo zaw mipi zongsatsa khat amaan zaw a a laih ciangin mipi in khelhak sa hi.\n2. A kizang mun lo upate kamzatte zat ciangin saklam Zomite aa, khanglam Zomite aa cih nei thei uh hi.\n3. Minam dangte kammal i kawmte in Zomite khat le khat hong ki midang muhsak hi.\n4. Zokam a om nai lo kammal i zatte panin dotna tampen hi.\n5. Zatsa kammal pawlkhat gensiasia uh a a maanzaw ahih lam a theih uh ciangin lungdam uh hi.\n6. Kampau zia-a lai i gelh ciangin miten telhak sa uh a, Laipau a a gelh ciangin mipi in telsiamzaw uh hi.\n7. Lai thupite kampau banga gelh kilawm sa lo uh a, thu mawkmawkte laipau-a i gelh ciangin zong kilawm sa tuan lo uh hi.\n8. Kihonate kampau in gelhin thupite laipau-in gelh a, la omnate lakamin i gelh ciangin mipite in hoihsa uh hi.\n1. ZIV Study Bible letding\n2. Kam kiphen lo Zomite in Lai kibang neih ding\n3. Zomi Christian Alliance sungah Zomi khempeuh pumkhat suahsak\n1. 2005 Dcember 14 in Tedim Bethel Bible College in B.C.Min degree pia hi.\n2. 2006 February 25 in International College of Bible Theology, Sikeston, USA in affiliation with Reaching the World Bible College in Yangon Emanual Baptist Church ah Doctor of Divinity (D.D) degree pia uh hi.\n3. 2005 July 5, ni-in Bible International in basic translator training zawhna Certificate pia uh hi.\nHih lai sunga kigelh bangin Zomite kithukhatin Zolai gelhzia a kip nei a, Mikangte aa bangin Computer ah i gelh ciangin amaan lote a nuai asan-a hong git ciangin ka dam lai leh khukdinin Topa tung lungdam ka ko ding hi.\nAma kiangah ka ciah khit leh ka kham lukhu suahkhia in Ama mai-ah bia-in lungdam ka ko ding hi. Ka dam sunga Pasian hong matutsak khempeuh Ama minthanna le A gamzai nading hi ta hen ci-in Ama tungah ka ap hi. Amen.\nPrevious: Barack Obama tangthutom ~ Hau Za Cin\nNext: Interview with TS Khai (Singer)


url: =The Suicide Song (2007) - Official HD Trailer\n18 August 2007 Horror, Foreign 128 mins\nWatch the official The Suicide Song 2007 trailer in HD below or find more The Suicide Song videos on Vidimovie.\nMatsuo Satoru as Densen-uta\nDaisuke Habara Writer\nDensen uta Trailer\nAlternative movies trailers for The Suicide Song\nMore movie trailers, teasers, and clips from The Suicide Song:\nThe Suicide Song (2007) Part 1/17\nThe Suicide Song (2007\nThe Suicide Song (2007) part 1 of 14\nThe Suicide Song (2007) Part 1 of 15\nHave you watched The Suicide Song yet? What did you think about it?\nArtwork, screen shots, trailers and other imagery is © 2007 Shochiku.


url: =UNHCR leh Community makai te kamkukpna kinei :: ZOMI DAILY\nUNHCR leh Community makai te kamkukpna kinei\nposted on 29 September 2021 at 2:05 pm Lomkholna: Malaysia, News, Refugee, ZAM, Zomi\nUNHCR thunei CBP te vai hawmna tawh 28-Sep-2021 ni 5:00pm to 6:00pm ciang Community makai teng tawh kamkupna kinei thei hi. UN lam pan in Covid-19 pandemic hangin Malaysia kumpi thukhun zui in UNHCR zumpi kikhak cip in angeina bangin na kisem theilo himah leh ahih theih tawp un Online platform zangin a nasepna te uh hong pulak uh hi.\n1. UNHCR zum pan in 29-Sep-2021 aa kipan zum ah pai a kul pelmawh te, Card tettan tuu (Renewal) te SMS pan in appointment kipia ding a, tua appointment ngah te bek zum ah kipai thei ding hi. UN zum ah sapna appointment ngah te in muktuam (Mask) bulh hamtang dingin SOPs thukhun zui hamtang kisam hi.\nAppointment (Niciam) hong piak ni-in damlohna khat nei in, a paitheilo dingte in Registration hotline: 017-6143810 (8am to 4pm/Monday to Friday) ah appointment (niciam) ni a tun—ma ni khat in zaksak hamtang ding kisam a, na zaksakna tungtawn in appointment ni ding hong vaihawm sak kik ding uh hi.\n2. Bank account hon nading tawh kisai a kisam laite pen Livelihoods te kiangah lai puak ding hi in amau kiangah lai i puakna tung tawn in UN lampan amau na hong sem thei pan ding hi.\n3. UNHCR zumpi pen a sawtlo in kihong ta ding hi. Ahi zong in RST, RSD interview ding hilo a, Card tettan tuu (Renewal) tawh kisai lian bek hi ding hi. Tualo adang khempeuh pen a lemtang bang in online platform tungtawn in ahi zongin interview kinei veve ding hi.\n4. UN Interview ding Appoinment a ngah khempeuh pen UNHCR phone bektawh hong kisam ding a, phone kingah lo ahih kei leh kileen lo a omkhak leh message tawh appointment hong ki pialo ding hi. Tua ahih manin, na phone ngahlo ahihna tawh kizui in UNHCR pan in phone hong ki call/kisam kik ding hi cihthu theihsakna hong kinei ding hi.\nTuabang message ngah peuhmah in na phone te uh a hun lap in nalet thei ding uh na hanciam ding uh deihsakna tawh hong kizasak hi. Message tawh appointment hong kipiaknop hangin a mi man maw/manlo cih kitheih telnuam ahih manin phone bek tawh hong ki sam ding hi.\n5. UNHCR tawh kizopna phone No. a mangsak leh a hang tuamtuam tawh phone No. a thak a tawi te in UNHCR website pan in phone No. kipia thei ding hi.\nHih dotna dawn na hunsung ah zong adikdiak in gambel tampite lak pan in abeisa hunkhat sungin Chinstate pan gambeel mite alomlom in hong nolhna (reject) vai tawh kisai genna kinei kik hi.\nMore: Malaysia ah Covid-19 Vaccination kisunthei\nHih vai tawh kisai in community makaite in zong lungkimlona kigen in, UN thuneite in khentuam hong nei hi ci in a kigen ciangin, hih vai tawh kisai in UN lampan in UN card kilaksak te vai limtak enpha lai ding uh ahih na thuzong hong gencian uh hi. ZAM iNFO\nPrevious: Sing Thu (Ginger) leh Covid-19\nNext: Tuni Tonzang leh Zogam ah ~ Pu Thangboi\nI khuapite ah huhna kipuak, Tedim ip 200 ~ Sia Do Khup\nTulaai Leitung Thuthang Tuamtuam Updates Jan 4,2015\nA thokik zo hi (Mt 28:6)\nDonald Trump in Catholic makaite laikhak ~ Zomi Quavadis\nChina meileng sungah numei khatin atheih ngeiloh pasalkhat petgawp


url: =LAMDAWT. Gelh - Rev. Dr. Thuam - Laibu Saal\nHome > Thuluui/Articles > LAMDAWT. Gelh - Rev. Dr. Thuam\nLAMDAWT. Gelh - Rev. Dr. Thuam\nZogam ah Pasian thu hong puak masa\nMikangte Sangmang khat in, "Zomite pen misi\nle lamdawt zuak le'ng hong lei ding hi," na ci ngei hi.\nGelh - Rev. Dr. Thuam\nTua Sangmangpa cih mah bangin ei mite in misi pen i it mahmah a, ni tampi\npi kikoihin i tutpihpih a, i lampihpih hi. Lampi zong lamphei lamnuam om ta-leh a nai theithei utin to taleh i zui teitei hi. Tua lamdawt i zuih nopna lungsim tawh ki-zui-in na khempeuh a baih theithei, a ol theithei i ut hi. Ahi zongin Pasian thu ah lam-dawt cih bang om loin Pasian' kammal Lai Siangtho banga nuntak ding ahi hi.\n1. Upna lamdawt\nPasian' thu upna sungah thu um mi khat koici khantoh ding cih Lai Siangtho\nsungah kigelh hi. Sawltak Pawlu in Pasian thu sung nuntakzia pen naungekte'n nawi-zu a nekna dinmun panin anham ne a khantohzia tawh na genteh hi (1Kor.3:2, Hb. 5:12). Mi tampi in Pasian deihna tawh kituakin kalsuan masa loin lamdawt i zong hi.\nPiangthak pan bek mi teng hawmthawh pahin Pasian' thu a theipen i kisa pah hi. Thu ngen lopi'n Pasian' zat mi minthang khawng i ut a, Lai Siangtho sim ngei lo-pi'n Kha lam thuthukte khawng i kitheisak nuam pian hi. Kiniamkhiat lopi'n Khalam picinna i deih pah a, sianthona nei lopi'n Kha Siangtho letsongte i deih pah hi. Ki-ap na kician om lopi'n dawite i hawlkhia ziahziah nuam pah a, Pasian' adingin nungta lo, kipiakhia lopi'n Pasian' thuphate deihin i kikhami sak nuam hi.\nNa khempeuh pen a masa ding a nunung ding om tawntung hi. Naungekte'n nawizu bek ne masa phot a, hong khanna tawh kizui-in anham ne thei-in hong picin-tohtoh mah bangin ni simin Pasian' thu tawh nungta-in Lai Siangtho simin thu ngenin ki-apin Pasian' kammal tawh nungta peuh le'ng ngaklah luat kul loin Pasian' thuphate a kingah lua ding ahi hi. Pasian' thu sungah "lamdawt" cih om ngei lo hi.\n2. Hauhna lamdawt\nLeitung ah tawmvei i khualzin sungin nektawm ding i zong tek a, Pasian in A\ntate damna hauhna thuphate hong pia hi (3Jn.2). Pasian thu tawh i khantohna tawh kizui-in ei mi sungah mipil misiam mihau milian tampi i om ta a, Topa min i phat hi.\nSum le pai zonna, nuntak zonnate ah pawlkhat in lamdawt tawn uh hi. Gim kul lo a, hauh theihna, manlang taka hauh theihnate kizong ta mai hi. Hih banga hauh pak-theihnate pen khangluite'n "Ngalhawk khan le tuita khan" na ci uh hi. A ngaih-suthuai khat, a nungta Pasian a bia lote pawlkhat hau mahmahin a tu khang a ta khang dong kikhom a, a nungta Pasian a biate'n khang khat nangawn a kikhom loh theih pen ahang khat om ding hi.\nHih a hoih lo lamdawt i cihte pen, kumpi thukhunte palsatna, mihing' nuntak-na suksiatna, ei meet nop mana mi khatpeuh lehhekna… cihte ahi hi. Thuman lopi tawh hauhna in innkuan sung susia hi (Pau.15:27). Pasian in Itazila mite tungah lo na khawh uh hangin kham zo lo, na sum koihna thungipte a taw vang hi (Hag.1:6,NIV) ci hi. Lamdawt tawh sum zonna in thungip tawvang sunga sum kep tawh kibang hi. Sum tampipi i ngah hangin i thungip taw vang leh bang phattuamna om ding hiam?\nPawlkhatte'n bang bangin sum zong taleng sehsuah biakinn ah pia peuh le'ng Pasian in thupha hong pia hi, ci uh hi. Topa Zeisu in mihaute' sumpi khiat zuahzuah-te sangin meigongnu'n dangkasan painih a khiat pen tam sazaw hi (Lk.21:2). Pasian in sumpi mal tam sangin ngahna siangtho, ngahna namtuite bek thupi sa hi. Pasian pen thuman bek a deih Pasian hi a, (Jn.14:6) ei sumpi khiat khawng tawh maiet pak-pak theih hi lo hi. Tua ahih manin sum le pai zonna ah lamdawt tawn loin sum siang-tho sum namtuite mah i zon ding pen Pasian deihna ahi hi.\n3. Pilna lamdawt\nA hunhunin pilna siamna khangtoto a, tuhun bang pen Computer hun kici hi.\nComputer pilna bekbek tawh na kisem ta ahih manin Computer pilna pen theih loh hong phamawh ta hi. Pilna thupi semsem a, pilna nei lote'n pilna neite' na sepsak hi.\nPilna zonna ah bang pilnate kum bangzah kisin ding, bang teng kisin ding cih a kikhen dimdiam hi a, sum le pai tampi bei-in hun tampi kipia a, thaman tampi kipia hi. Tua bek hi loin laivuanna a zawh ciang bekin a gualzo hi pan hi. Hoih takin lai a simte in laivuan pen haksa sa lo uh hi.\nPawlkhatte'n baihlam taka degree ngah ding bek sawmin nei a, a kiciangtan bangin sin sawm lo uh hi. Lamdawt tawh pilna zong ahih manin laivuan ciangin lai etteh uh hi. Lai etteh tawh lai a vuan zawh hangin pilna ngah lo hi.\nTan sawm tungsiah pilna sinnate ah zong degree khat ngah nadingin laisin ding le a hunte kiciangtan dimdiam hi a, a sinsa teng a zawh ciangin degree kipia hi. Degree neih manin pilna kinei hi loin a neih pilnate ciaptehna-in degree a kipia hizaw hi. A khangto gamte ah degree sangpipi a nei tamlua ahih manin nasep a kisap ciang-in thudotna ah bang degree nei, cih kidong loin bang teng sem thei, bang nasepte kiva cihte kidong zaw uh hi.\nUSA, Chicago-Deerfield khuapi a Trinity Int'l University a Ph.D te' sang ah ka hawh lai-in zum maia siate' min kisuang sungah a degree uh a kigelh khat zong ka mu kei hi. Mipil taktakte'n pilna bek mah thupisak uh hi veh e, cih ka mukhia hi.\nPilna sinna ah zong lamdawt om lo hi. Mailam ah pilna mah hong thupi sem-sem ding a, degree nei le nei lo cihte sangin pilna neite le a nei lote hong kilamdang semsem ding hi.\nLamdawt i thupisaknate beisak hun ta hi. Pasian thu sungah lamdawt cih om lo hi. Lai Siangtho kammal bangin nungta peuh le'ng i nget i ngaihsutna sangin a ki-cingzaw hong pia nuam Pasian ahi hi. Sum le pai zonna ah zong lamdawt tawn nawn kei ni. Sum siangtho sum namtuite zong ta ni. Haupak, zawngpah cih pen Pasian' zia hi lo a, damdamin hau toto, kiampak nawn lo cih pen Pasian' zia ahi hi. Pilna zonna ah zong lamdawt a tawnte'n laipi (degree) ngahthei a, ahi zongin pilna taktak ngah lo hi. Tuita khan loin thusau khualin nampi lungsim nei ni. Lamdawt tawnte gim pipi-in tung a, lamphei tawnte tawldam takin tung hi.\nSource : Zangkong Awging April 2005.\nTedim leh Tonzang kikal.\nPhoto credit : everZomi\nPhoto Credit : Laibusaal\nItem Reviewed: LAMDAWT. Gelh - Rev. Dr. Thuam Description: Rating: 5 Reviewed By: Cinpu Zomi


url: =ZAM pan dahpihna ~ Tg. Do Ngaih Gin (kum 34) & Pa Gin Za Tual (kum 38) :: ZOMI DAILY\nposted on 6 June 2015 at 9:58 am Lomkholna: Dahpihna, News, Zomi\nLailo khuami Pa Khual Za Kap leh Nu Gin Zen Cing te’ tapa Tg. Do Ngaih Gin (Kum 34) Buansing beh, ZAM-15452, ZSM-1083pen 28.5.2015 ni-in nasepna mun pan inci nuam phalo kisa a Clinic a kilah leh Siavuanpa vel sungin gim zatzat in tawmvei no sungin anuntakna hong beizual a, haksatna te nusia in tawlngak na Topa Pasian ang sungah tawlnga dingin hong ciahsan ziau hi. Ama hang a adah akap Nu leh Pa, sanggam teng leh khuapih, Pawlpi te tawh kibangin ZAM zumpi panin ki dahpih mahmah hi. Sanggampa luanghawm pen 3.6.2015 ni in ZSM makaihna tawh Klang Meru Christian hanmual ah lungkimhuai takin kivui thei hi. Adah akap khempeuh tungah Topa hehnepna kicing hong tungta hen.\nBuan khuami Pa Do Za Nang leh Nu Man Niang te’ tapa Pa Gin Za Tual (Kum38) Sotebeh, ZAM-21801sawtpi nakhol lopi in 1.6.2015 nitak lamin a omna inn Jln Alor, lupna khansung panin nuntak haksatna gam nusia in tawlngakna Thangvan ah hong ciahsanta ahih manin ama hang aa adah akap Nu le Pa, sanggam te leh adiakin tano teng tawh kibangin ZAM zumpi in ih dahkhawm hi. Pa Tual ii luanghawm pen ZSM makaihna tawh 3.6.2015 ni in Sungai Buloh hanmual ah lungkim-huai takin kivui thei hi. Adah akap khempeuh tungah Topa’n hong hehnem ta hen.\n3.6.2015 nizingsang tungin khat, nitak lamin khat hi a nikhat sungin luangnih kivui mawk hi hang. Malaysia Zomi te tangthu ah a khatveina ahi hi. Hi bangin ih ki huai zawhna dingin Zomi a it mipi tul tampi te in ZSM kipawlna ah kum khat ai RM20 tawh na lutna, na piakkhiatna, na kipawlna hang ahi hi. Na piakna leh na veina hangin Topa in nang leh na innkuanpih te hong damsak in khansauna thupha hong pia ciat hen.\nPrevious: La tawh kisai a ngaihsut huai thu ~ Lengtong Pauno\nNext: Ngeina leh Christian Upna (2) ~ Rev. Fr. Damian Dal


url: =MOLDOVA ONE LOFT RACE PIGEON 2016. HOT-SPORT 3- 190KM - ONE LOFT RACING\nby Admin 1 August, 2016 0615\n31.07.2016 Hot-Sport 3 – 190Km\nSee the results in: “Fauna Orheiului” https://youtu.be/6A5sO0KldQU\n“Bulldozer – Results” Belgium ( by Hans Verschueren )\n“FAUNA ORHEIULUI” 2020. Training 10 km\nwww.oneloftracing.com 18 July, 2020\nMOLDOVA ONE LOFT RACE PIGEON 2017. FINAL RACE


url: =I.AM.GIA Anya Top in Black | REVOLVE\nI.AM.GIA Anya Top in Black\nfavorite I.AM.GIA Anya Top in Black\nShare Anya Top in Black on Facebook (opens in a new window)\nShare Anya Top in Black on Twitter (opens in a new window)\nSheer mesh sleeves and neckline\nRevolve Style No. IAMR-WS26\nManufacturer Style No. GIA5998


url: =Al Khānkah Java Tutoring - Find Java Tutors in Al Khānkah, Egypt\nResults 1-3 of 3 for java tutor al khānkah\nJava Tutors in Al Khānkah, Egypt\nFind Private & Affordable Java Tutoring in the Al Khānkah Area!\nWaqas A. Private Java tutor in Al Khānkah, Egypt\nHanien E. Private Java tutor in Al Khānkah, Egypt\nMohamed E. Private Java tutor in Al Khānkah, Egypt


url: =Resumes in Atyrau, Atyrau Province, Kazakhstan\nCURRICULAM VITAE AUROBINDO SAHOO ELECTRICAL ENGINEER Mob. No : +971-********* (UAE) Mob. No : +91-808*******, 845-***-**** (India) E-mail: acq4af@r.postjobfree.com Career Objective: To work with a reputed and progressive organization where I can... - 2015 Aug 06\nPERSONAL DETAILS Date of Birth: ** January **** Nationality: Kazakh Gender: Female PROFESSIONAL PROFILE Motivated and responsible individual who enjoys a challenge, seeking a dynamic and forward thinking company, which can offer room to grow and... - 2015 Jan 01


url: =Khaki Tie Front Top | Wallis\nThis is the product page for: Khaki Tie Front Top\nKhaki Tie Front Top\nThis tie front top is perfect to add to your wardrobe. Team this top with white jeans and heels to complete the look.\nProduct Code: 204411030


url: =Tulai leitung thuthang tuamtuam updates April 30, 2014\n· Thailand gam ah Siangtho tak a kiteelkik na ongtungdingJuly 20,2014 niciang gambup ah kipanthak kikding in kumpi thunei te leh party tuamtuam te in April 30, 2014 ni in thukimna ngah uhhi.\n· China gam Xinjiang khua sung aom Meileeng khawlna munkhat ah April 30, 2014 ni in bomb puakkham a bomb puahkhap khitciang bomb siah te mah in temta tawh mipi mawkdat uh ahihman in mi 3sipah in 79 liam uhhi.\n3/13/2015 11:05:47 pm\n6/3/2016 09:46:22 pm


url: =Contributing Institution: Gibbes Museum of Art / Media Type: Images / Subject (Topic): Drawings - Lowcountry Digital Library Catalog Search Search Results\nStart Over You searched for: Contributing Institution Gibbes Museum of Art ✖Remove constraint Contributing Institution: Gibbes Museum of Art Media Type Images ✖Remove constraint Media Type: Images Subject (Topic) Drawings ✖Remove constraint Subject (Topic): Drawings\n4. "Windemere Lake"\n5. Sketch of tree\n7. "A view in Charleston taken from Savage's Green"\n8. "A view of the church in St. Thomas's taken from McLucas's Mills, Pompion Hill Chapel"\n9. "A View on Mepkin No. 3"\n10. "Church in Saint James, Goose Creek"\nGibbes Museum of Art✖[remove]113


url: =Thupha ngah Mite ~ T. Sawm Lian :: ZOMI DAILY\nposted on 11 August 2015 at 12:00 pm Lomkholna: Article, Sawmlian\nZomite in i buaipih mahmah leh i deih mahmahte laka khat pen thupha hi, ci leng kikhial lua lawmlawm lo ding hi. Ahih hangin tua thupha pen koici ngah ding, koici saan ding cih leh koi bangin hong pai ding cih pen ngaihsut luatin kinei lo tawh kibang hi.\nLai Siangtho sungah thupha a kigente pen nam nih in kikhen thei a, tua pen, a kimu thei vat lo thupha, mihing sunga om leh, a kimu thei, neih le lam, sum le paite leh nek le dawn hauhnate ahi hi.\nA kimu thei lo, a kilangkhia thei thupha\nMatthai 5:3 – 12 sung i sim ciangin thupha tawh kisai tampi tak kigelh a, tua a kigente pen mihing sunga om, a gamtatzia uh pan a kimu thei, a kilangkhia thei thupha tuamtuam ahi hi. Tua a gen thupha ngah mite pen :\n1. Kha thu a zawngkhal a kisate\n2. Dahin thumin a tau mite\n3. A lungnem mite\n4. Pasian deih teng sep ding a hanciam mite\n5. Midang a hehpih mite\n6. Lungsim takpi tawh Pasian a zong mite\n7. Kilem nading deihin a hanciam mite\n8. Pasian deihna bangin a gamtat manin bawlsiatna leh gensiatna thuak mite ahi uh hi.\nHih atunga thupha ngah mite i et ciangin, Pasian deihna banga gamta mite ahi uh hi. Neih le lam, sum le pai, nek le dawn a hauhloh uh hangin hih banga gamta mite pen Lai Siangtho in ‘thupha ngah mi’ ci hi. Mihing ngaihsutna leh muhna panin a zawng mahmah tawh kibang uh a, ahih hangin Pasian muhna panin hau mahmah uh cihna hi. Thupi mahmah hi.\nThupha ngah minam\nLate 33:12 sungah, “Topa, Pasian-a a nei minam, ama luah ding teelna a ngah minam pen thupha ngah ahi hi” ci hi. Zomite pen Topa, Pasian-a a nei minam taktak i hi hiam? Pasian a nei miman i hih leh thupha i ngah taktak hiam?\nZomite pen ‘thupha ngah minam’ kici gemgam napi, bang hanga Zomite teenna khempeuh mial hiam? Zawng mahmah i hiam? Lai thei lo tam i hiam? HIV/AIDS, bum leh dawi-ai i teenna mun peuhah tam mahmah mawk hiam? Tua bang pipi mah tawh thupha ngah minam kicici lai ding i hiam? Ngaihsut huai hi.\nLai Siangtho sunga, ‘thupha ngah minam’ a cih tawh i kibang diam? Kilem nading deihin a hanciam mite thupha ngah ci napi, Zomite lakah kilem nadingin a hanciam mi bangzah om? Kilem nading a bulpi pen hi leh a kilawm mahah pawlpi pen kilemlohna a piangsak pen hi mai lo hiam?\nPasian a nei minamte sep ding bang i sem hiam? I minam sungah Khris lim le meel a kilang takpi mah hiam? Sawma khat leh cit piakna tuamtuamah Ama mite sep ding leh bawl ding bangin i gamta hiam? I minam sungah Pasian adingin gammialah mi bangzah kuan a, pawlpi kimin Pasian adingin na bangzah sem i hiam? Pasian pawlpi kici napi, Pasian thu leh Pasian deihna a kan lo pawlpi bangzah i minam sungah a om tam?\nInn hoih lah nei lo, pilna siamna lamah cileng lah mi ban tuan lo, a kilem thei lo leh mi hehpihna a hau het lo minam khat in bangci thupha ngah minam kicici thei ding? Maizumhuai hi lo hiam?\nI gam leh minam in thupha a ngah theih nadingin lametna om lai hi. Topa zongin, ama lamah kihei kik ni. I mawhna puansan a bat hangin vuk bangin hong ngo ding a, si bangin a san hangin tuu mul bangin hong kang ding hi (Isai. 1:18).\nTua banga i mawhnate kisikin, amah i zuat kik a, utna lungsim neiin thu i man nak leh i gam hong damsak kik ding a, cihtheihna, neih le lam, hauhnate hong pia-in, i gam sung a piang na hoihte hong ne sak ding hi (Isai. 1:19).\nPasian in thupha a piak mite a gam sung pana pian na hoihte nesak hi. Israel minamte en le hang, a teenna gam uh pen gam keu leh tui tamlohna ahi hi. Ahi zongin, Pasian in a leitang pana piangte ne dingin thupha pia hi. Nek le dawn ding kitasam lo bek tham lo, gamdangah khakkhia thei mawk uh hi. April, 2013 bei kuanin Israel gam sim lam tuipi nuaiah Gas tampi tak kimukhia thak cih thu kiza hi (Chanchinthar fb). Tua Gas in Israel gam pen kum 70 sung vaak zo ding kici hi. Tua banah misiamte in a gen uh ciangin, hih banga Gas omna munah peel loin Oil leh petroleum om hamtang ding hi-in gen zawmah lai uh hi.\nIsrael mite, Pasian in thupha pia a, a gam uh a leitang a hoih lo tawh a kibat hangin a minam uh adinga kicing tua munah om hi. Tuate tawh kivaak-in, nuamsa takin khuasa uh hi.\nZomite zong, Pasian thupha piak taak a i nuntak ciangin, i gamsung pana piang na hoih leh manphate pen Pasian in hong zeek sak lua mahmah ding hi cih ka um hi. Gullu Mual khawng Zomite adingin hong zangsak ding a, Lamka gama Oil & Gas om a kicicite i manphatna khawng zong Zomite mah hong zeeksak ding hi. I gam sunga etlawm mahmah Len Nupa khawng gamdang khualzin mite muhnop dingin mipil misiamte zangin hong zemsak in, tuate tungtawnin Zomite tungah thupha hong tung ziahziah ding hi. Tua banah, tuhun a kimu nai lo, leitang hauhna, oil & gas tuamtuam zong Zogam leinuai dimin a om phitphetna zong theihloh hi.\nKingaihsun kik dih hi\nTu globalization hunah minam khat pen gam khat sung bekah omkhop theih hi lo a, mun tuamtuamah nasepna tuamtuam nei a kikhen pen a kul mah ahi hi. Kumpi nasem, Pasian nasem leh na dang tuamtuam semin minamdangte kiang leh gamdangah pailoh theihloh hi. Tua pen tuhun ciangin a hi ding mah ahi hi.\nTua laitakin i phawk mahmah dingah, mi lakah i om ciangin i minam hihna, i ngeina, zia le tong mangngilhin minam dangte aa i zui pah pen hoih lo a, Pasian deihna zong hi lo ding hi. Gitta khat nangawn lei lakah a kiat a thei Pa leh, i sammal zah nangawn a ciamteh Pa (Mat. 10:29-31) in i minam mangthan ding pen phal het lo dingin ka um hi.\nPasian in thupha a piak Israel mite pen, a omomnna uah mite tungah leeng uh a, mite simmawh luat dingin om lo uh hi. Hazatna hangin a langbawl mi a om hangin, a minam uh khangto semsem hi. USA gam sunga om Israel minamte hangin USA in Israel gampen hut cihtakin hun mawk hi. USA President kiteelna-ah zong hih Israel mite deih lamlam cing hi, cih zah dongin amau gam hi lo ah zong nasem thei uh hi.\nTua pen thupha i cih taktak ahi hi. Tuni-in leitung gam tuamtuama om Zomite in i omomna munah, tua gam pana piang na hoihte i ngah theih nadingin hanciam ni. Israel mite mah bangin i omomna panin i minam khantoh nading, i gam khantoh nadingin puahin zuun ni. I minambup pangkhawm ni. Semkhawm ni. Tua ki-itna hangin Pa Pasian lungdam ding a, thupha hong pia ding hi.\nIsrael mite in Pasian thu a manloh uh ciangin minam dangte tungah Pasian salin puak kawikawi hi. Ahi zongin amah lamah a kihei kik uh a, amah a zuat kik uh ciangin thupha namkim tawh phungvuh zel hi. Tuni in Zomite zong Pasian in amah i zuat a, utna lungsim tawh ama thu i man leh thupha hong pia ding a, i gam hong damask in, a sung pana piang na hoih nonote hong zeeksak ding hi. Tua thupha hong piak hun ciangin, nidanga a manphatna i theihloh na tuamtuamte zangin thupha hong pia ziahziah ding hi. Tua hi lo a, i lungsim i khauhsak a, amah i lehdo leh i minam pen hong vatmai lel ding hi. Pasian lungkimna banga na i sep a, i nuntak ciangin Pasian in i minam thupha hong pia ding a, i gam sunga piang thuphate hong zeek sakin, i gam sunga na hoih nonote ei khut sungah hong koih ding hi. T. Sawm Lian\nPrevious: ZIUSA in Dongtuak Huhna Sumdonna leh Hawmkhiatna te Kizom toto\nNext: Quantity leh Quality ~ Tungg Thang\nCoronavirus hoihtak i lautheih nading ~ Lian Tuang


url: =Gimna a thuak mite tungah thuhoih a puak dingin Topa in kei hong teelin hong sawl ahih manin keima sungah Topa Pasian} kha hong om hi. Lungsim kitamzante a damsak ding, salin a kimante tungah suahtakna thu a gen ding, a kikhum mite-a dingin thong kong a hong ding,\nTopa in a mite honkhia-in, a galte a guallelhsak ding hun a tunna thu a gen ding, a thum mi khempeuh a hehnem ding,\namaute pen a thuman mite kici-in, amah a kiminthansak theihna dingin Topa in a mite kem hi, a kicih theihna dingin Zion-ah a om a dah mite a lungdamna ding, a lungkham mite in phatna la a saktheihna ding, a lunggim mite in Pasian a phattheihna dingin amah in kei hong sawlzo hi.\nAmaute in tanglai-a a siasate, lampha kik ding uh a, a kisiamaisate ding kiksak ding uh hi. Amaute in khang tampi sung a kisiamaisa khuapite puahkik ding uh hi.\nGamdang mite in na tuuhonte uh hong kepsak ding a, khualmite pen note lo kho leh leenggui puahte hi ding uh hi.\nAhih hangin note pen Topa} siampite hong kici ding a, mihingte in note pen i Pasian nasemte, ci-in hong gen ding uh hi. Minamte hauhna teng note in na ne ding uh a, amau hauhna teng note in na kisaktheihpih ding uh hi.\nNote maizumna tangin nopsakna a zah nihin na ngah ding uh a, note mindaina tangin no ngahna sungah na lungdam ding uh hi. Tua ahih ciangin na gamsung uhah a zah nih na luah ding uh hi. Note-a pen tawntung lungdamna hi ding hi.\nBang hang hiam cih leh keimah Topa in thutang deihin, mi nate suhna leh khialhna ka mudah hi. Amaute tungah amau thaman thuman takin ka pia ding a, tawntung thuciamna amaute tawh ka bawl ding hi.\nAmau suanlekhakte pen minamte lakah kithei ding a, amau tuletate pen mite laizangah kithei ding hi. Amaute pen Topa in thupha a piak mite hi, ci-in a mu mi khempeuhte in thei-in sang ding uh hi.\nTopa} hangin nakpi takin ka lungdam ding a, ka Pasian hangin kipakin ka diang ding hi. Bang hang hiam cih leh zipipa puanhoih tawh kizemin, mothaknu a suangmanphate tawh a kizep mah bangin amah in hotkhiatna puan kei hong silhsakin, thumanna puanpi tawh kei hong tuam khin hi.\nBang hang hiam cih leh leitung in a dawn meengsakin, huan in a kituhte a posak mah bangin Topa Pasian in minam khempeuh mai-ah thumanna leh phatna a pokhia sak hi.


url: =Malaysia pan Kawlgammi thongkia mi 138 ki ciahkhiasak ding :: ZOMI DAILY\nposted on 8 August 2016 at 2:50 pm Lomkholna: Malaysia, Myanmar, News, Sawltak\nMalaysia gamsung a akiman Kawlgammi 138 te tuni Monday ni in Kawlgam ah ki puaktading hi ci’n Xinhua News in genkhia hi. Hihbang in thongkia te aciahtheih nading in athu ala, sumbei paaibei khempeuh atomin BFM akici “Brighter Future Myanmar” Foundation te vaihawmna tawh aki ciahsakding ahihi. (Atung a Photo pen “Brighter Future Myanmar” te vaihawmna tawh aciahngeisa te ahihi)\nBFM “Brighter Future Myanmar” Foundation pen Kawlgam sung Bank lakpan aminthang mahmahkhat ahi Kanbawza Bank (KBZ Bank) te ii mipi ading phattuamna asepna uh hiangkhat ahihi.\nHih aciahding thongkia 138 tepen BFM te ii vaihawmna tawh Malaysia gamsung aom Myanmar Embassy panin “Kawlgammi ciaptehna” Certificate of Identity (CI) a ngahtheih nading in vaihawmsak masa uhhi. Tuakhit ciangin MAI Airways (Myanmar Airways International) tawh kizom in sumbeilo amawkna in aciahtheihding un avaihawmsak uh ahihi.\nTulaitak Malaysia gamsung Camp 11 ah Kawlgammi 2294 bang omlaiding cih kiza hi. 2015 kum March khasung inzong Malaysia gamsung Detention Camps aom Kawlgammi 102 te kumpi vaihawmna tawh Kawlgam tembaw (Myanmar Navy Warship) khatin ciahpih ngeikhin hi.\nMalaysia gamsung ah Kawlgammi bekbek 400,000 bang omding in kigen a, tualak ah 300,000 bangbek Visa leh Permit kician tawh lut uhhi.\nAlso read: IS tawh kizom thautawi te’n Hostage in amat uh Malaysia gammi 5 ki honkhia ~ ZD\nAcianlai 100,000 lak ah Visa leh Permit kician neilo mi 40,000 bang om a, tualo teng gambeel vai tuamtuam tawh aom uhhi ci’n Xinhua News in suaksak hi. Hihpen adang te ciaptehna tawh hongkikhai simpian hi. ZD Sawltak #zomidaily\nPrevious: Lungso gilona leh Zawngkhalna ~ CS Dal\nNext: I khuapi zem ni ~ Rev. Thang Khawm Pau


url: =Laithiangtho (Malchi 1-2) ~ Thu Tatuam (Siyin News)\nLaithiangtho (Malchi 1-2)\nThursday, April 23, 2015 Laithiangtho Dokna No comments\n1. Israel mite tungah a son tu ___ in thu pia hi.\nb. Babylon kumhpipa\n2. TOPA in a mite tungah, “___” ci hi.\na. Kidawm vun\nb. No kong it tawntung hi\nc. Kisikkik mameang vun\n3. TOPA in akuate ii khuapi suhthap sak ziam?\n4 TOPA in biaktau vai taw kisai akuate tei ziam?\n5. TOPA ii maaktaak mama thu sia bang ziam?\na. Israelte paktat\nb. Biaktau thupi sak ngawl\nc. Kiphasak lei\n6. TOPA in amaleama sia bang kici ziam?\na. Hong it bel khat\nb. Simlei abitphua\nc. Kumpi lian khat\n7. TOPA in thiampite mai koi sungah kong taat tu ci ziam?\na. Senneal sung\nb. Khuapi lungphung taw\nc. Ngan eakte sung\n8. Vaanglianbelpa TOPA kamtaite sia ___ hi.\nc. Vantung mite\n9. Amate in Pathian ii a it ___ uh hi.\na. Biakinn nin sak\nb. Mihingte that\nc. ngawlte zong\n10. ___ tungah na kamciam na paltan heak in.\na. Na zi\nb. Na lawmte\nc. Na Pathian\n11. TOPA in amate ii biakpiakna asaan ngawl ciang ___ uh hi.\nb. kap a mau\nc. thinnopna zong\n12. Na kampauna uh taw ___na toi sak uh hi.\na. noma le noma\n2TOPA in a mite tungah, “No kong it tawntung hi,” ci hi. *\nAhihang amate in zo kik a, “Kote nong itna bangbangin hong lak na ni ziam?” ci uh hi. *\n6Vaanglianbelpa TOPA in thiampite tungah, “Tapa khat in a pa thasia a, innteang khat in a topa zakta hi. Keima in na pa uh ka hi a,— banghangin hong upat ngawl nu ziam? Keima in na TOPA khi hi, banghang hong zakta ngawl nu ziam? No in kei hong zawngsak napi in, ‘Bangbangin hong zawngsak khu ziam?’ na ci lai uh hi. 7Bangbangziam cile hi bang hi– ka biaktau tungah a mannung ngawl ante nong pia uh hi. Tua zawkciang note in, “Bangbangin hong zakta ngawl khu ziam, ci in nong dongh uh hi. Hong son tong ka biaktau na zawnsakna uh le bangma in na thu sim ngawlna uh taw nong zatak ngawlna uh kilangh hi. 8A mittaw, a nangh, a peangbai, ngannote taw sangaw biakpiakna nong nei uh ciang, tabangte sia bangma phamaw sa ngawl, na hi uh ziam? Ngam ukpa tungah tabang ngannote pia ka sin vun. Note tungah ama lungkim in maipha hong pia tu ziam?” *\n1Vaanglianbelpa TOPA in thiampite tungah, “Hi thupiakna sia note atu hi: 2Na sep na vawtna taw keima nong upat vawt tu uh hi. Kong ci bangin nong ngai bua uh ahile no tungah haamsiatna kong tung sak tu hi. Na kivaak natu a, na saan uh vanhte tungah haamsiatna ka tung sak tu hi. A tatak in ci leang, tuate tungah, haamsiatna tung sak zo khi hi, banghangziam cile kong thupiakte no in na thupi sim bua uh hi. 3Na tate daan ka pia tu a, na sangaw biakpiakna nganhingte ii eak sungah na mai kong taat tu hi– taciang note eak kholna munah hong kipaipui tu hi. 4Taciang hi thupiakte kong piak hunlam na he tu a, tasia ciang Levi suan le paal thiampite taw ka kiciamna a peal nawn batu hi. *\n5“Amate ii hong thasia natu in ka thuciamna sungah ka kamciam sa nuntakna le nopsaknate ka pia hi. Tua hunlai in amate in kei hong zakta a hong kiita hi. * 6Amate in a maante hil a, a maan ngawlte hil ngawl hi. Amate in kei taw hi vadiam in nungta uh a; amate in a maan teng bek seam ngawlin midang tam mamate siatna a vawt ngawl natu in hu uh hi. 7Pathian a maan a heak natu in hilna sia thiampite nasep ahi hi. Mihingte in amate kungah pai in ka deina sin tu uh hi, banghangziam cile amate sia Vaanglianbelpa TOPA ii kamtaite ahi uh hi.


url: =US Vice President thak Mike Pence ~ Zomi Quavadis :: ZOMI DAILY\nposted on 13 November 2016 at 10:33 pm Lomkholna: News, USA, World, ZomiQuavadis\nTrumpin gualzawhna ong ngaih theih pen Mike Pence thugenna hang zong hi kawm hi a ci tampi tak om hi. Mike Pence in bang thugen liang mawk a hiam? Sim suk dih ni.\n“Kei tangthu bel sau gen ding om kei, Christian hi ingh, Conservative mahmah khat ka hi a, Republican party mi khat hi ingh cih teng hi ziau hi.\n“Christian upna a thupisak mahmah innkuan sung pan a khang khia ka hi a, kei mimal nuntaakna ong hikheel taktak hun pen College ka kah ciang bek hi pan hi. Tua ka pianthak ni zan a ka ngah lungdamna tawh tuni ciang dong a kal suan toto thei ka hihi. Ka upna hangin ze-etna tampi thuak himah leng ka tel mahmah thu khat om a, tua thu pen Zeisu ka nuntaakna sungah ka kisap semsem zia ahihi. Zeisu pen ko innkuan adingin ka laigilpi uh ahihi.\nAmerican tangthu hoih tak enkik mah lehang Pasian a thupisak Chrisian innkuante hang na hi gige hi. Ih gamah sila te suahtaak sakna daak hong gin khiat theihna pen pulpit tung pan a hong kipan hi in, tuni dong a ih gam leh ih lei a cidamna pen a nungta Pasian thuzui Christian teng kipawl khawm a thu ih nget denna hang ahihi.\nTuhun pen ih gam in hun haksa a tuak laitak hi in, ih kumpi ding kua ih teel diam cih tawh lungkaak a ih om lai tak ahihi. Thu khat hong kun nuam ingh. Ih lute kun in ih khukte leiah ngasuk in khukdin leh lukunsa in ih gam ading Pasian maiah thungen ciat ni. Ih thunget dan key bel laih ding hi hang. Republican ih hihna tawh ei lam bekah Pasian a om dingin thungen kei ni. Hillary Clinton adingin zong thungen ding hi hang. Pasian deihna banga nungta in Pasian lamah ih om ciat ding numbat khatna ah koih ni.\n“A beisa kum za tampi a kigen Pasian thu pen tudong in thudik thumaan hiden lai hi. Ama min a lo den ei Christian teng Pasian maiah kiniamkhiat in thu ih nget a, ih mawhna teng nung heisan in Pasian ih zuat kik leh Pasian in ih thungetna hong dawng dinga ih gam hong cidam sak kik ding hi.”\nPrevious: New Zealand ah 7.4 Magnitude hatna tawh zinling ~ ZD\nNext: China: Numei khat a puanguk Color deihlo in akhelkik sawmleh kiman ~ ZD\nKum 300 minam ~ Dr. Siambawi


url: =ZOMI ci pah lel leng\nSanggam Zomi it te; Tu laitak Ih minam sungah Census ciang Zomi cih gelh ding ki lunglut mahmah ciat hi.Thu khat leuleu ah bel ZCD bek makai kei hen cih tawh a gengen zong omsa ing.Zogam ah NLD,NUP,USDP, CNP, CPP cihte ki om ciat hi napi Zomi vai semni cih thu ki zalo kipan zong omlo mawk hi.\nTua a hih mah bang in,ZCD in Policy omsa mah bang in,ki semsem to hi.Ki ngakngak leng a huntom ta hi,Inn kang khat mei phelh na ding tui siang tui nin ci in tengteng leng kang tum lel ding hi.Tu lai tak pen Census ding ni tam omlo a hih teh meikang mah tawh ki bang sa ing diahdiah ding hi lo in sep pah kul ta hi.Zomi it taktak mah ih hiam cih huai sa phial ing.Zomi cih pen ki gelh ciat mah le zong ZCD in bang hiam ngah ding Vote lam etna hi leh kum 25 sung hamsa pi in ki semlo ding hi.\nTua hi in Zomi cih ding vai kuakua in ki sem ta leh hoih ei ci thei ciat ni.Namdang Party te zong ong ki pan un ih cih hang in,a Party Policy pi ah zomi vai na om kei leh zong HQ!s te thu kimna zong aki sam dan hi thei siamni.\n4/17/2017 11:04:25 pm


url: =Global Buanli Family: Tulaai Leitung Thuthang Tuamtuam Updates May 24, 2014\nTulaai Leitung Thuthang Tuamtuam Updates May 24, 2014\n· Myantungmi thautawi makaaite ahi U Nai Han Tha, U Khun Ohka , U Tun Zaw te le Kawlgam Democracy makaaipi Daw Aung San Suu Kyi te May 23 ni in Yangon khuapi ah kimukhawm in Kawlgama masuan ding tawh kisai kikupkhopna khat nei uhhi.\n· Kachin gam Mitkyina khuapi pan tai 45 akigamlaatna mun ah pan kipan in May 24, 2014 ni zingsang lam in 5.5 thahaat zinling a mi asi aliam leh inn sia lo sia bangmah omlo hi ci in Kawlgam kumpi thunei te in taangkokhia uhhi.\n· USA gam California state Santa Barbabara Khuasung a om California University huang sung ah BMW mawtaw tawh Tangvalno kum 22 aphapan khat May 24, 2014 in ongkhawl vat in akiim apaam a te thautawh bankaap ahihman in mi 7 si in 7 liam uhhi. Sangcing palik ten zong amah na leh kap pah uh ahihman in amah zong si hi.\n· Monday May 26 niciang akibawlding India Prime Minister thak Mr Modi I kiciamna pawipi ah alamdang mahmah in gamveeng Pakistan Prime Minister Nawaz Sharif zong kahding hi ci in Pakistan thuneite in May 24, 2014 ni in taangkokhia uhhi.\n· Thailand gam ukna abuluah gaalkaap kumpi te in Thailand gam ading politics aseem mi PM lui Yingluck leh mi 100 vaal amatkhit uhciang May 24, 2014 ni in acianlaai mi 35 te amau le amau ki-ap ding in thupia leuleu uhhi. Hih akiman politician te peen ngaihsutna hun angahtheih nading uha kikeemcing hizaw ci in gaalkaap kumpi in genkhia uhhi.\n· Ukraine gam te in Dawi havang kaal ah gambup President kiteelna nasiatak bawlthei uha, Candidate mi 18 te nasiatak in mee akipia ziahziah hia, Monday May 26 ni in kitelding in kilam en hi.\n· Pope Francis in zing May 25 niciang Topa Zeisu khualui ahi tun West Bank te khuapi Bethlehem khuapi a om mi 8,000 bang akikhop denna pawlpi ahi Nativity pawlpi ah hunzang ding a, tuakhit ciang Israel gam Tel Aviv khuapi leh Jerusalem khuapi te ah hawhsuak ding hi.\nPosted by Thang Khawm Pauzomi at 12:26 PM


url: =MY STORY- The Rebel: Mun leh mual neih poimoh\nMun leh mual neih poimoh\nI tenna uh Lamka khopi ah mun poimoh teng leikhe geihgeih pawl om cih thu i thei ciat uh. Bangzah leh bangteng leikhin [khahsuahta ihi ua] cih genna ding in data bangmah kanei kei. Nidang in Hausa te thuneipen ahi. Tuhun in bel hausate hinonlo in a mun neite ahita. Ka ngaihsutna ah hong lut pen 'New Lamka ah innmun neucik sum tampi in va leikhiat auh-auh sangin a singtang lam zawdeuh va lei a pilhuai zaw de aw cih ahi'. A hunkhoptak bel New Lamka leh a sehvel ah teeng khinta hang ! Hun phot hen. Ann pianna ding mun poimoh ahihman in tenna in va nei non kei le hang hoih kasa hi. Singtanglam zawdeuh ah mun leiding, huan-hai a pal zawdeuh leh kumtam daih deuhte ciing le hang sing manpha a 'suansuan' kia hilo in i gam ecological problem aki solve khak banah nektak leh summuhna in a pang ding hi. Kuate hiam in tax hong dongh in hong buaisak din koih kei phot le hang. Hong vengbitlo a hong don taak ulehlah ka goverment nahihman in hong pumvak in cih d himai !\nI tenna mun pen ei control ahi mai hi. Eskn: Pangzawl khua hausa Thado i cihte ahi. A khomipite eimi ahihman in thuneitu ahimai uhi. 1997 in amau hahpan manin eipawl Tangnuam khua tawn in a hong dou ding ana khaam uhi. Khaamzohloh a hong hihtak in Tangnuam incident: minih in sihna a hong thuakkha lel hi.\nEipawl ngaihdan in Unau Thahdo ten i gam uh hong tuh [tutkhiat sawm] cih ahi. A diklel in genle hang i tenna mun tamzaw amau gam ana hi ngei hi. Eite a peemlut hizaw hihang. Singtang apan peemlut ngen cile hang a sihzakdah bang omkha ding hihang. Nang leh kei peemlutte ihi uh. Kou WW II vaiveng khitin Tangnuam khua ah kana teenglut uhi. Peemlut ihihna ah a neitu om ding cih theih apoimoh. Neitute'n hong nohkhiat theihloh na ding in leikhiat a teen ding hong kisam hi. New Lamka mun bangzah hiam Tangnuam te a na hi ngei hi. Singtang lam apat hong peemthak leh kihisak deuh a omciang in Tangnuam khote'n a ngai thei hetkei ua; a vawsuk geih jel uhi. A tamzawte singtang khua apan peemlut ngen ihihna uah thil omdantak in theikei cihna ahi. Singtang a pan peemkhia cihciang in, ahihthei zawdeuh leh a pil deuh teng genna hipah hi. I peemlutna muh ah va kipilsak leh tualteisak pen hihkhelhna khat ahi. Unau Thado ten zong munteng pen kogam ahi a ci thei tuankei uh. Amau ten ma a na teeng te'n tuabang in tuh leuleu le uh amau neitu ahihna omkha tuanlo cihna hi. Mun leh mual pen va lei a, a va teengte a ahilel hi."Selung geel non ni".\nFCI godown sakah ISBT terminal, Tangnuam khokhung ah a om hi. A mun toh kisai ka hong gen deh. Tangnuam khokhungah CBA in Orphanage Home banah Prayer mountain cih ding mun liantak anei. A sak ah Mizote khat etkolna nuaiah gam lianpi a om. Hih mun lianpi pen mi bangzahhiam kipawlkhomte a' ahi. A kiangah Lanva khote hanmual ahi. A saklam paitou le hang den a i gen ISBT mun ahi. Mi pawlkhat khua namu zawdeuh ahihman in Tangnuamah innluah d zong leh mun lei ut bang a om uhi. ISBT sak pen haikung lian mahmah khat pou ahihmanin "Haipi bul" akici. A kiim le kiang teng leikhiat khit ahita. A banah 'Zawntahphai louzau' ahi. A ban gen lai lehang Thado te gam ahihman in 'siah' piak a kul hi. Gam neite kiangah ka nu toh siah piak hong awlsakna dia ka nget lamtak ka theilai hi. Lamzang khua leh kiim toh a tehkak theih hi. Mun leh mual neitu om a siah piak cih mah hong tung veve hi. Mun leh mual neitu hile hang siah piak kullou dia, thuneitu i hi ding cih deihna in ka hong pulak hi.\nPu Sumkam te hunlai in Kaparang/Torbung tan eigam hidingin kilemna na bawl uh cin i gen thei lel hi. Va teenglo leh amun mahmah valeilo[zuakkhia ?] ihihman un i taanta uhi. Tunai in Lamkanuai munbangzah hiam i khahsuahta uh. Lamka khopi mahmah zong mun tuamtuam i zuakkhia [khahsuah] ta uhi. I tamna mun uh New Lamka ngial bang midang a na hingei hi. I zuakkhiat hunhun pen i khahsuah hun hong himai ding hi. Tulai pau in area/stronghold cihte i thangsak mahmah uhi. AIR Ccpur link language i tangh ua a hoih. A omna pen Thado area. FCI godown kitangh, a omna Thado area mah ahi. 1997 buailai mapek a amau munpi poimohtak ahi. ISBT kitangh, hilezong a khang mahmah ah Thado inn bangzah hiam omta cih i thei uh hia? Mun poimoh te nei in a kiimkiang ah teeng le hang phattuampih hipah mai ding hi hang. Koimun koimun ah omle zong hoihtak leh phatuamtak a vazat ding thupi pen hi. Kihawm ding in neulua. Tuabang ahihmanin i kiim le kiang toh hoihtak a hinkhawm kaan omkei ci mai ing. Pil kiukiau a poimoh bang nasep pat khinkhian ding ahi.